
DEFENDAMUS PIUM XII 

. » ' 


Bell um quo totu9 fere terrarum orbis exarsit multamque attulit caedem 
atque cujusvis nationis homines, vel victores vel profligatos, excruciavit gra¬ 
via ostendens feri munera Martis, omnium temporum est atrocissimum. Con¬ 
flagratio mundi enim appellatur quia, orto bello, mundus saeptus fuit armo¬ 
rum igni maximeque ingenti odio quo homines et in exteras gentes et in 
ipsius telluris incolas plerumque incendebantur rabie obcaecati armorumque 
strepitu nimium gestientes. 

Calamitosis illis temporibus Hattilam ac Gensericum ubicumque vide¬ 
res rabidos magisque furentes quam quigradum quondam steterunt coram 
inermi illo Pontifice cui, validissima Dei vi intus vehementer transfixi, re¬ 
sistere non potuerunt: * Cui occurrens Leo divina persuasit eloquentia u* regredere¬ 
tur... Paulo post, invadenti Urbem Genserico, 'eadem eloquentiae vi persuasit ut ab 
incendiis, ignominiis et caedibus abstineret » (Die festo S. Leoni9 Magni, XI 
aprilis). ' 

Ignis caelo, in quo velivola dominabantur, in urbes decidebat; naves 
inter se eminus delebant'vel militum agmina ad hostium ferebant oras qui¬ 
bus, armis instructa, potirentur. Africa terribili armorum sonitu horribilique 
bello contremuit; Jani templum omnino patebat, cujus arta portarum vincula 
jam disjecta humi jacebant; nunquam bella matribus detestata tanta vehe¬ 
mentia obstrepuerant, non alias uxorum fletus tantum lacrimarum flumen 
effecerat. Aversae hominum mentes, pectora caeca, labefacti animi ad inanem 
caedem («inutile strage», alteram belli conflagrationem Benedictus XV nun¬ 
cupaverat) tendebant. At matrum, liberorum, uxorum flentium gemitus erant 
tamquam vox illius qui clamat in deserto. Quis enim in aridum animum 
recipere poterat eorum fletus? «Dura belli lex, sed lex», repetere videbantur 
illi quibus belli eventus, non hominum sortes, cordi erant. Macies et tabes 
corpora excruciabant; larvae, non homines, conspici poterant; rabida fames 
plerosque ita vexabat ut furari inter se impelleret... Horrida, horrida bella, 
mentes hominum avertitis, uno tempore deletis complurium aetatum cultus, 

nihil nisi infandam caedem et rabiem fertis! Num majus detrimentum, gra- 
viorque calamitas? 

Truci luporum tempore, cum bellum nondum exortum se quam pri¬ 
mum exoriturum minitabatur, Pius XI, aetate jam provectus gravique morbo 
affectus (paulo post enim vita est defunctus), singultim nimiam ob animi 
anxietatem ex Vaticanis microphonis: tMentre milioni di tiomini vivono ancora 
in ansia, —paterni animi sensibus, inter cetera inquit— per l’incombente peri- 
colo di guerra e per la minacia di stragi e rovine sensa esempio, Not accogliamo nel 
nostro cuore paterno la trepidazione di tanti nostri figli e invitiamo Vescovi, Clero, 
Religiosi, fideli ad unirsi a Noi nella piit fiduciosa insistente preghiera per la con- 
servazione della pace nella giustizia e nella caritd...*. 

Flebilis illius Pontificis vox, crebris singultibus interrupta, vergente 
jam ad finem anno MCMXXXVIII atque appropiquante insequenti magis 
calamitoso, in se complectebatur metus et horrorem imminentis belli quod, 
immane monstrum!, celeri gradu jam accedebat dulcissimae pacis spem te¬ 
mere eripiens. Paucis post mensibus Pius XI, qui Malachiae versibus, in 
Pontificum successione, «FIDES INTREPIDA» nuncupatur, ad mortis limen 
pervenit (mense februario anno MCMXXXIX) ejusque obitus contigit cum 
Europae sortes declinabant in pejus et jam recedebat pax, cujus flagrantissi- 
mo amore intrepidus Pontifex Deo vitam voverat suam (*Noi di tutto cuore 
la offriamo per la salute e per la pace dei mondo » ..) gravibusque curis affectus 
erat. Ingens luctus pervasit hominum animos, nam communis Patris vox 
restincta defuerat cum resonare debebat verbum pacis, concordiae, fraterni¬ 
tatis. 

Tanto amisso Pastori successit ille cui in omnium votis erat quemque 
successorem suum in Petri solio nuper ipse defunctus Pontifex Purpuratis 
Patribus quondam ostenderat, quippe qui summo munere videretur: Euge- 
nius Pacelli, Romanus, Ecclesiae rerum peritissimus, patris animo praeditus, 
pastor ab omnibus exoptatus. Pius XII, intrepidi Summi Antistitis vestigia 
secutus, hortari nationum Principes non desiit ut pacis fundamenta firma¬ 
rent et omnia jurgia ad politicas res pertinentia resolverent pacificis conven¬ 
tibus pacatisque sermonibus («Con la pace tutto si acquista, can la guerra tuttc 
e perduto*). 

Pontificis actio ad pacem tendens diuturnam explicavit operam ne belli 
fax accenderetur neve hominum jura pro nihilo ducerentur tempore praeser¬ 
tim quo gens una dominari vellet atque arbitraretur sibimet ceteris populis 
parendum ipsamque Ecclesiae vocem inermes jure meritoque defendentem 
quacumque ratione esse restinguendam, tamquam si veritatis vox, ut res 
minimi momenti, facile opprimi possit. Adversus Germanorum partem, 
quae vulgo «NACIONALSOCIALISV.O» appellabatur, Pius XI, Eugenii 
Pacelli auxilio fretus, encyclica epistula «M1T BRENNENDER SORGE» 
exarata, firmam vocem anno MCMXXXVII extulerat condemnans partis 

illius rationes ex quibus multa humano generi fore pericula manifeste pate¬ 
bat. Quid nisi persecutiones et caedes expectari poterant ab illis praesertim 
quae adfirmaverat Adolphus Hitler in eo libro «MEIN KANPF» inscripto? 
Achilles Ratti hoc opus damnaverat et catholicos monuerat ut caverent con¬ 
silia illa magnopere abhorrentia a christianorum rationibus ad religionem et 
vitam pertinentibus. Nam nullum erat dubium quin Dei cultus saepiretur 
crebris suspicionibus quas effugere non poterat; Deus nihil aliud nisi grave 
obstaculum provehendae Germanorum nationi ducebatur, quia maximi pro¬ 
gressum artifices regiminis essent principes, non Deus, qui est autem divi¬ 
narum humanarumque rerum moderator. 

Non omnes —ita cogitabant— eadem jura homines habent, segregandi 
vel delendi nonnulli, quippe qui, cum inferiores genere sint, deterius Ger¬ 
manorum genus, si forte sanguinis permixtio fiat, efficiant. Horribile dictu! 
Odio flagrantes regiminis duces in miseros Judaeos insevierunt tam crudeli¬ 
ter ut omnes delendos per veneficum aera censuerint! Haec cum praevidis¬ 
set Pius XI ante omnium oculos, invitis regiminis ducibus, pericula objecit: 
epistula encyclica cui «MIT BRENNENDER SORGE* initium, in suspicio¬ 
nem statim venit ita ut Germanorum Pastores ac sacerdotes eam quam oc¬ 
cultissime christifidelibus legere cogerentur (veritas enim plerumque nocet 
atque offendit) ac pervulgare ut caverent diabolicas rationes illas quando- 
cumque ad maximum rerum discrimen plurimos insontes procul dubio duc¬ 
turas. 

Belli eventus atque caedes, quibus —pro dolor!— naturale jus deletum 
profligatumque, Pii XI paterni metus plena cogitata ac praevisa ad effectum 
perduxerunt; evenit enim id quod defunctus Pontifex veritus erat: gens una 
ceterorum jura obterere cupiens omnia tanta vi evertere coepit ut ubicum¬ 
que videres cruorem vulneribus effusum, lacrimas, gemitumque audires 
eorum qui sub Germanorum militum talo oppressi jacerent. 

Pius XII ad Summam Cathedram evectus mense martio anno 
MCMXXXIX, paucis scilicet mensibus antequam belli fulmen Europam in¬ 
cenderet, gravi dolore perculsus, ut quondam Pius X et Benedictus XV, om 
nia molitus eo consilio ut neces ac maerores ab hominibus averteret, diutur¬ 
nam operam suam, orto bello, non praetermisit ut homines ad almam pacem 
redirent dominatusque nimiae cupiditates quam primum ad occasum verge¬ 
rent. 

At quo magis hominum manus sanguine manabant, eo magis caecitas 
in dies crescebat. Pontificis verba ad irritum cadebant eadem ratione qua 
pater bonus improbis liberis frustra loquitur; semen optimum in aridam ter¬ 
ram decidebat. Quidnam erant hominum animi nisi ager ubi lolium et her¬ 
bae nocivae crescebant, non flava messis tepescentibus solis radiis una cum 
dulcis favonii aura alitum praebentibus? Pontificis metus gravior autem factus 

est ubi dilectissima Italia, certissimae victoriae spe decepta, quandoqui¬ 
dem Germanorum armis victoria laeta adhuc effulserat (at quidnam certi 
habent hominum fata?), in bellum una cum Germania descendere constituit 
anno MCMXL. Cor ejus curi9 angoribusque jam transfixum perfractum est, 
ut cum perfingi solet patris cor, ubi dilectissimus liberorum erroris iter in¬ 
greditur et regredi non vult 

Attamen nullis pepercit laboribus ut pulcherrima Italorum regio quam 
minimo belli detrimento afficeretur., Tot saeculorum humanitatis et cultus 
opera evertere nonne humano generi dedecus? Si opprobrium est funditus 
delere quamvis civitatem, nonne parricidium sacrilegas manus imponere in 
Urbem, almam gentium matrem, Petri successoris Sedem? «Se ognuna delle 
citd colpile in quasi tutti i continenti e gid un terribile atto di accusa contro la cru- 
deltd di simili metodi di lotta, come potremo credere che alcuno possa mai osare di 
tramutare Roma... in un teatro di guerra, perpetrando cosi un atto tanto militarmente 
inglorioso quanto abbominevole agli occhi di Dio e di una umanitd cosciente dei piii 
alti e intangibili valori spirituali e morali?». Ita locutus est die duodecima men¬ 
sis martii anno MCMXLIV, expletis jam quinque annis a solemni die quo 
tergemina corona redimitus erat. . . 

Caesarum et Pontificum Urbs nobilissima ignivomis globis percussa ci¬ 
vium fletus resonuit. Romanorum dolor communem Patrem, ad misericor¬ 
diam compellit ejusque candida vestis, dum ad dilectos filios vulneribus ex¬ 
cruciatos se flectit in vico cui a Sancti Laurentii Basilica nomen, cruore ma¬ 
culata mansit: 

CUM - ALMA - URBS 

IGNIVOMIS - ESSET - E - CAELO - VERBERATA - GLOBIS 

PIUS XII - PONT - MAX 

TANTAM - SUAE - PLEBIS - CLADEM - MISERATUS 
MONUMENTORUMQUE - RUINAM 
DIRUTA - LOCA - SOLATOR - INVISIT 

(Card. Bacci) 

Ac lacrimae «plebis suae» ima cordis percusserunt: quidnam Urbs fece¬ 
rat cur tanta pateretur? Num quis monumentorum ruinam jure factam adfir- 
met? Num justum tam vetusta diruere? Dum urbes delentur, insontes cives 
mortem oppetunt, infaustum bellum per totum fere orbem saevit, gravissi¬ 
mum omnium temporum genocidium, unius pervicacissimi hominis jussu, 
fit: Judaeorum caedem dico atque eorum qui invisi erant factioni illi quae 
nationis suae dominatum exagitabat nihilque praeter eam ante oculos habe¬ 
bat. Judaei «Nazistis» ludibrio facti quaesitissimis poenis excruciabantur; 
nomen eorum eripiendum; delenda gens Extremus rei finis erat id ad quod 
Nazistae pervenire avebant horrendis illis ustrinis quibus usi in cinerem 
ventis spargendum hominum corpora transferre non dubitabant. 

Summus Pontifex in Vaticana arce reclusus (haud pauci tum erant qui 
affirmarent Pium XII Nazistarum captivum quam primum fore) atrocissimis 
angoribus quotidie torquebatur nullamque in se invenire poterat vim: quid¬ 
nam enim poterat in pervicaces qui orbem ferro igniaue vastabant? Attamen 
omnia temptavit ut miseros cujusvis factionis vel religionis adjuvaret. 

Quam multi Pontificis auxilio salutem invenerunt! Matres, uxores, filii, 
in dubio retenti ad Pontificem se vertebant ut atroci animi anxietate libera¬ 
rentur atque de propinquorum valetudine certiores fierent. Qui in summa 
victus penuria versabantur, panis frustulum obtinuerunt; qui egestate afflic¬ 
tus corpus aegrotans medicamentis reficere non poterat, auxilium habebat; 
qui aedem suam mortiferis hostium ballistis caelo dejectis dirutam conspexe¬ 
rat, in Pontificis suburbanam villam Arcis Gandulfi hospitio est receptus; 
qui fugere ob abversariorum persecutiones cogebantur, tutum locum in Pon¬ 
tificis domo inveniebant; innocentes pueri necessaria ad vitam reperire qui¬ 
bant. 

In compluribus orbis partibus Judaei, quorum vestigia Nazistae sectari 
non desinebant, per Episcopos vel sacerdotes mortem effugerunt et in tuto 
recepti debilitatas vires refecerunt. Pontificis opera silentio ac prudentia 
tecta omnibus majori saluti fuit quam si Petri successoris vox ex Vaticana 
arce aperte damnasset crebram insontium hominum caedem: Nazistarum ra¬ 
bies acrior non solum saevisset sed etiam impediisset quominus Pontificis 
opera erga miseros navaretur. Nullus homo tam stultus hisce invenitur die¬ 
bus qui id existimet: omnino periissent etiam qui se vix servare potuerunt. 
Prudentia et consilio tum opus erat. In illo rerum discrimine erant servanda 
quae servari poterant. 

Attamen sunt qui, viginti post annis, acriter arguant Pontificis silen¬ 
tium atque existiment Pium XII Nazistarum parti faventem locutum non 
esse ne Germanis, quorum victoria sibi cordi esset, ullum detrimentum af¬ 
ferret. Haec ostendere conatus juvenis quidam opus nuper in lucem edidit: 
Rolphus Hochhoutb, cujus drama («VICARIUS» libello nomen) in Pium XII 
vehementissimas reprehensiones iniciens Pontifictm non solum subdoli 
hominis, rebus consulentis tantum suis, omnino obliti hominum salutis, par* 
tes ferentem inducit, sed etiam ante omnium oculos eum repraesentat tum 
sontem et reum discriminis in quo homines versantur tum vividam spem in 
corde foventem fore ut victoria, qua frui velit, Nazistarum parti quam pri¬ 
mum effulgeat, ita ut de Pontificis criminibus, quasi Teuthonum non catho¬ 
lici gregis dux Pius XII fuerit, loqui auctor temere audeat. 

Tantum odium potuit suadere impiorum! tUn Vicaire du Christ qui a ce - 
Ia sous les yeux et se tait quand mime par raison d’itat, qui balancc seulement un 
jour, qui hisite simplement une heure i ilever la voix en une malidiction qui fait en - 
core frissonner de peur le dernier homne de cette terre , un tel Pape... est un criminell» 
Horror invasit homines cum dramatis scaenae repraesentari coeptae sunt, 

nam candida veste indutus vir quem Hochhouth loquentem inducit longe 
dissimilis apparet Pontificis illius, cujus laudes enumerari non possunt. 
Scaenica actio, ceterum dotibus non multum enitens, in se habet acervum 
rerum haud veri similium, quae ab acri odio profectae, animos exacerbant. 
Num Pontifex Nazistarum parti favit eorumque rationes benignis oculis 
conspexit? Num bella maluit quam crebris invocatam precibus pacem? Num 
sui, non Dominici gregis, nimium se praebuit amatorem? 

Attamen, pro dolor!, nonnulli, odio decepti, odii ignem alunt et eo per- 
vicacitatis perveniunt ut adfirment horridum libellum optimum esse anteacti 
temporis documentum, ex quo patet Pontificem nihil hominibus servandis 
efficere voluisse ejusque silentium magis damnandum quam Nazistarum ra¬ 
biem, quibus Pius XII, sectator partiumque studiosus, subdolis artibus fave¬ 
rit. 

Dum improbi accusant rabidumque virus, serpentium instar, iniciunt, 
ex omnibus orbis partibus vox defendentium se tollit: vox non solum eorum 
qui catholico nomine censetur, tum etiam —id magis proficit— eorum qui, 
a Christo alieni, erga justum tam injuste percussum caritate permoti, ab im¬ 
proborum impetibus Pontificis memoriam tuentur. Vocibus adduntur scripta, 
scriptis testimonia unde patet amantissimum hominum patrem, strenuum 
non solum civitatis suae tum etiam orbis bello conflagrantis defensorem gra¬ 
vi illa tempestate se praebuisse Pontificem. 


Antonius Pagano 



NOVA ET VETERA 


HIBERNI TEMPORIS IMAGO 


1. Imaginem hiberni temporis dum intueris, fortasse et tu —ut Elisa- 
betha quae domi quiete sedet sarcitque vestes—, e cubiculi fenestella domos 
camposque alta nive obtectos contemplaris variasque hominum vices et la¬ 
bores hieme perferendos percipis: ex quibus alii domi tenentur, alii acriorem 
hiemis vim in cottidianis laboribus sustinere coguntur, alii denique vel hoc 
tempore animum relaxant seque jucunditati dant. —Quid fiet? —Sic homi¬ 
num varie agitantur vitae, ac tempora, quibus recte agant, eis tribuuntur. 

2. Hiberno tempore, ut vides, inculti apparent agri, foliis arbores ex¬ 
spoliantur, aves in calidiores peregrinantur terras, viridaria florum decore et 
venustate orbantur, omnia frigore rigent, ac saepe domos, vias prataque nive 
conspersa videmus. Ut juvat tunc animo nivem delabenten contemplari to- 
tamque naturam candida veste obductam demirari! 

3. Sunt sane plurimae ex brumali tempore percipiendae utilitates: plu¬ 
via subinde irrigantur agri: seminaria et arbores nive conteguntur eaque 
terra fecunda et ferax redditur; tempestatibus ac ventis aer a pestilentibus 
purgatur exhalationibus et microbiis 1 . Hiemem quasi naturae exstinctio¬ 
nem dixeris, cui tamen quotannis nova injiciuntur germina quae uberiorem 
recentioremque vitam instaurent. 

4. At multa secum fert incommoda hiems: rusticus saepe rus petere 
cogitur: ut terras fodiat, repastinet 2 . stercoret, ut pauca percipiat olera, ut 
lignationem faciat: —en tibi Antonius adulescens, qui truncos ramosque de¬ 
fert ut ad focum cum matre vidua rigida membra calefaciat iisque cibus pa¬ 
retur, —en quoque Thomas lignator, qui arbores, materiario 3 et lignario 4 
materiae 5 praebendae causa, resecat. 

5. Sunt etiam opifices 6 et officiales 7 qui domi laborare nequeant, et 
ideo ad tabernas 8 , ad fabricas 9 , ad publica officia 10 adire constringuntur; 
qui, dum acris est hiems et per vias transeunt, corpori diligenter inserviunt 
illudque tuentur: pedes laneis tibialibus 11 ac peronibus 12 protegunt, thora¬ 
cem manicatum 13 aut rhenonem 14 in pectus inducunt, collum amiculo 15 ob¬ 
volvunt, caput petaso 16 , capitulo 17 , cucullo 18 , pilleo hispanico 19 cooperiunt; 
quibus saepe epitogium 20 aut mastrucam 21 addunt. Sed hujusmodi vesti¬ 
mentis se, cum ad laborem accedunt, exuunt; ditiores vero homines qui do¬ 
mi manent, aut qui in officiis laborant, calefactione centrali 22 , laconico 
butano acto 23 , foculo 24 carbonario aut electrico utuntur. 

IMAGO TEMPORIS HIBERNI 

6. Sed jam ad vos, morae taedium non ferentes, pueri, se noster refert 
sermo: pigri pueri tempus hiemale amant eoque delectantur, quia plus tem¬ 
poris somno indulgent, quia nimio frigore et frequentibus nivibus aliquando 
schola vacat. — Sed vos, diligentiores pueri et puellae, ex matutinis horis 
fructus capite: tunc enim hominis sensus vigilantiores vigent et mens tran¬ 
quilla facilius —ubi Deum pie deprecata est— in litteras incumbit. 

7. Inspicite imaginem: hodie schola vacat, decurrunt enim dies feri¬ 
arum qui sub Natalicium Domini quotannis alumnis largiuntur. Pueri ad 
frigus arcendum in area 25 conveniunt, ubi aut globum maximum nivis con¬ 
gerunt, quem vel totis viribus impares sunt ad volvendum, aut pupulum 26 
ex nive confingunt illumque ludentes pilleo hispanico, fumariolo tabacino 27 
elegantique focali 28 ornant. Nunc ad niveum terriculum 29 astat Joannes ut 
oris lineamenta ex sententia absolvat; fratrem Isabellula 30 comitatur, cujus 
pallam 31 , tutulum, innexosque capillos 32 cernis. 

8. Alii globulos nivis 33 comprimunt iisque inter se incessant ut hujus¬ 
modi corporis exercitatione frigus depellant; in quibus Cyprianus arridens 
adest nobis, victor enim in extrema pugna nivali excessit; tempus nivale in 
deliciis habet —quanquam adversus frigus, chirothecis 34 , pelliceo thoraci 35 , 
amiculo 15 satis bene se deiendit—. 

9. Nunc autem, superiore expleta pugna, vicinum tumulum cum ami¬ 
cis petet ut per nivem et glaciem decurrant, ex quibus alii —Jacobus et AI- 
bertus— super nivem congelatam se traha 36 vectitabunt, et facta impulsione, 
cum terra valde declivis sit, ambo trahae insidentes, vento velociores volan¬ 
tes, maxime se oblectabunt. 

Alii —Marcus, Stephanus, Isidorus— soleis ferreis 37 super consisten¬ 
tem nivem seu in lubrico 38 delabentur, illumque virum gymnicum 39 et alpi* 
num 40 -Paul um—, omnibus ad viam nivalem instructum paratumque, qua¬ 
dam animi admiratione et invidia permoti, montes ascendere prospicient. 

En tandem Maria Anna, quae soleis nivalibus 41 et baculo 42 deducta 
commodum e montis cacumine cum aliis decursoribus nivalibus 43 descendit 


ubi et nivale curriculum 44 

et nivitraha aeria 45 instrata sunt. 

VERBORUM INDEX 

i 

microbium 

microbio 

2 

repastinare 

binar t arar t cavar de nuevo 

3 

materiarius 

comerciante de madera 

4 

lignarius 

carpintero 

5 

materia 

materiat de carpinterta Ipara cons truce ifln ], madera 

6 

opifex, icis 

trabajador , obrero 

7 

officialis, is 

empleado, oficial 

8 

taberna 

tienda 

9 

fabrica 

taller , fabrica 

10 

officium 

oficina 

11 

tibiale, is n. 

media 

12 

pero, onis m. 

bota, borcegut 

13 

thorax manicatus 

chaqueta, americana 

14 

rheno, onis m. 
thorax pelliceus 

cazadora (de piel) 

15 

amiculum 

bufanda 

16 

petasus 

sombrero 

17 

capitulum 

gorra 

18 

cucullus 

capucha 

19 

pii leus hispanicus 
piHeus vasconicus 

boina 

20 

epitogium 

superindumentum 

abrigo, sobretodo 

21 

mastruca 

abrigo [forrado] de piel 

22 

calefactio centralis 

calefaccidn Central 

23 

laconicum butano actum 

cstufa de butano 

24 

foculus 

brasero 

25 

area 

piata 

26 

pupulus 

mufleco, monigote 

27 

fumariolum tabacinum 

pipa 

28 

focale, is n. 

bufanda, [corbata] 

29 

terriculum 

terriculamentum 

espantajo 

30 

Isabellula 

Isabel, lsabelita 

31 

palla 

abrigo (de nifia) 

32 

capilli innexi 

trenzas 

33 

globulus nlvis 

hola de nieve 

34 

chirotheca 

guante 

35 

thorax pelliceus 

chaqueta de piel, cazadora 

36 

traha 

trineo 

37 

solea ferrea 

patin 1 patin sobre hielo, que 


solea labilis 

se desliza sin ruedas / 


pedirota 

patin de ruedas 

38 

lubricum 

resbaladero 

39 

vir gymnicus 

deportista 

40 

vir alpinus 
[oribataj 

alpinista 

41 

solea nivalis 

esqui 

42 

baculus 

bastdn (de esqui) 

43 

decursor nivalis 

esquiador 

44 

curriculum nivale 

pista para esquiar 

45 

nivitraha aeria 

telesqui 

DE IDEIS PLATONICIS 


Graecorum religio, quamquam Deorum mythis et fabulis poesim fecun¬ 
dabat, tamen viris, qui ingenii acumine valerent, non scatebat. Quare prio¬ 
res philosophi Graeci a mythis exorsi in ultimas rerum causas indagare con¬ 
sueverunt. Thales aquam, Anaximander infinitum, Anaximenes spiritum, 
Heraclitus ignem causam rerum primam statuerunt. Pythagoras vim ac na¬ 
turam rerum omnium et universi ordinis in numerorum harmonia posuit. 
Xe nophanes indignatus quod Diis doli, fraudes, adulteria adfingerentur, 
«unum solum esse* dixit, aeternum, individuum, rationem aeternam, quae 
vi infinita omnia sciret et regeret. Quam rationem cum mundo esse conjunc^ 
tam, unum cum eo constituere, nucleum ac fontem omnium rerum. Demo¬ 
critus infinitum ex innumeris, minimis iisque individuis atomis, quae sese 
attrahendo et separando cuncta facerent, constare docuit. Quem subinde se¬ 
cuti sophistae, omnia sibi cognita jactabant atque promittebant effecturos 
sese ut discipuli de omni re «scibili* palam dicere possent. Quos in inflatos 
Socrates acerrime est invectus. Non apparatu sophistico aut pompa discipu 
los verum indagare et argumentis comprobare docuit. Quod inchoaverat, id 
Plato, nobilissimus ejus discipulus, ad perfectionem absolutionemque per¬ 
duxit. Una cum magistro, cui monumentum «aere perennius» posuit, se su¬ 
pra res perituras elevavit. Praeterea statuit eam unam esse veram scientiam, 
qua res perpetuae et immutabiles cognoscerentur et aditum ad ideas, quae 
supra res mundanas vicissitudinibus objectas versarentur, reseraret. 

Antiqui in Deorum simulacris er signis non solum Deos repraesentatos, 
sed «incorporatos» videbant ideoque colere et veneran solebant. Inde idea¬ 
rum Platonicarum ratio est orta. Tota Platonis philoso P h ia non tantum est 
forma quaedam quae veritatem divinam repraesentet, sed ideam divinam, 
veritatem ipsam divinam potione humana exprimit Cum enim auctor ex¬ 
ploratum haberet hominem principio vere cum Deo fuisse conjunctum, con¬ 
sequens erat ut existimaret hominem idearum ope bonum illud amissum 
recuperare atque ita naturam suam restituere 1 2 . «Quid enim est id quod 
semper est et non fit (Deus) et quid est illud quod semper fit sed nunquam 
est? (mundus). Prius cogitando ratione intellegitur, posterius vero sensibus 
videtur» Anima «rationalis» ideas, sensitiva vero res corporeas percipit. 
Anima rationalis per notiones se supra cognitiones sensitivas elevat, ut di¬ 
vinum in ideis intellegat, 


1. Tim. 90 d. 

2. 1, c. 28 a. 

Ideae manifestationes Ipsius «esse» divini sunt et, quaecumque in ipsa 
anima et in mundo sunt, ex eodem fonte lucido divino, unde et anima et 
mens «universa», emanaverunt. Tum solum cognoscere possumus, cum ani¬ 
mae ideae, ideas universi, quae ipsis affines sunt attingunt et quasi contrec¬ 
tant, inter se penetrant et complent. «Idea est genus, quo multa, quibus 
idem indimus nomen, complectamur* 3 . Et alio loco: «Oportet hominem ope 
ideae, quae multis cognitionibus conflata ratiocinando in unum colligitur, 
cognoscere. Quod nil aliud est nisi recordatio quaedam eorum, quae anima 
olim cum Deo conjuncta viderat 4 . Porro «ideae sunt ipsum «esse» deforme, 
sine colore, intactum, quod ab anima ratione duce videtur» 5 . 

Ideae aliae aliis sunt nobiliores; in rebus inferioribus inferiores, in su¬ 
perioribus superiores. In anima humana idea cognoscendi, volendi, appe¬ 
tendi. In cognoscendo idea unitatis, pluralitatis, aequalitatis, inaequalitatis. 
Sed ideae nobilissimae sunt: idea veri, pulchri, boni, justi, quibus reliquae 
constituuntur. Ut idea pulchri nos ad vitam nobiliorem et ad videndum di¬ 
vinum ducit, ita idea veri a rerum mutabilium cognitione ad divinum immu¬ 
tabile cognoscendum. Solum verum est to ovtox; dv. Omnia quae sunt, nos 
de vero admonent. Quam ideam qui non percipit neque quid sit ipsum «Es¬ 
se» seu «verum in se», is nil recte cognoscit quoniam tum solum res recte 
cognoscitur, cum ejus ad primum esse «et primum verum» ratio et necessi¬ 
tudo percipitur. Ideo ideae ipsius «esse» et veri in unum coeunt. Ut idea 
pulchri animam ad contemplandum «esse» divinum inflammat, ita idea veri 
in «esse» divino stabilit et confirmat. 

Quibus praemissis primum pauca de idea veri dicamus. Graeci, cum 
Deus oculis videri non possit, ejus vestigia, ut auri venam fossor, perscru¬ 
tabantur. Quam methodum «artem dialecticam» nominabant. Esse artem 
vere divinam asserebant, qua anima ea, quae olim casu sinistro amisisset, 
reciperet et cum ideis, quarum meminisset, conjungeretur. Esse quoque 
scientiam, eo quod omnia, quae ideis contineantur, percipiamus, nos «verum 
veri» cogitare et ideam divinam apprehendere. Ex arte dialectica sic intel¬ 
lecta apparet cur Plato eam «animarum ducem» 4>wX ot T ft) X' av nominet 6 7 . Opor¬ 
tet nos cogitationes nostras divinis applicare et adjungere, vestigia diversa 
per infinitum relicta sequi. Hinc enim fit, ut divino assimulemur et vitam 
divinam participemus. «Qui veritati indagandae sedulo animum applicat, 
certe scit sese immutabile quid ac divinum cogitare et, quantum per natu¬ 
ram humam liceat, immortalitatis fieri participem et, cum semper divinum 
exspectet, peculiari modo beatum esse» 1 . 

3. Respl. x 596 a 

4. Phaedr. 249 2. 

5. 1. c. 247 b. 

6. i. c. 361 a. 

7. Tim. 90 b. 

]am Platonem altius in verum inquirentem sequamur. Cognitio, quae 
sensibus fit —sensitiva— nondum est vera scientia, cum haec firmum quid 
sit ac stabile. Quare cognitio, si verae scientiae laude sit ornanda, ad ratio* 
nis principia revocanda videtur. Tum enim solum anima, cum inter variis 
cognitiones firmo rationis quasi saxo innititur, scientifice judicare potest. 
Variis sensibus varia percipimus, res albas, nigras, virides, sonos altos et 
obtunsos. Sonos altos ab obtunsis, colores albos a nigris distinguimus. Quae 
distinctio sensibus fieri nequit, sed ab anima proficiscitur, quae per se in 
ea inquirit quae diversis cognitionibus sunt communia 8 9 . Dicunt philosophis 
animam notiones cum notionibus conterre et alias ab aliis discernere veram- 
que philosophiam incipere, cum anima cognitiones sensitivas firmis ordinat 
principiis, .definit ac metitur. ■ • « 

Nondum autem Plato id, quod vult, est assecutus. Quaerit igitur num 
forte scientia in iis consistat, quae anima sibi ex cognitis repraesentet. Ne¬ 
gat prorsus. Facile enim fit ut cognita falso sibi repraesentet vel cum alias 
cognitis confundat. Quod minime verae scientiae contingere potest. Tum 
tantum vere et recte cogitamus et yeram consequimur scientiam, cum cogi¬ 
tata principiis veri et ipsius «esse», id est. ideis innituntur. Qui, dum cogi¬ 
tat, non ad aeternae veritatis principia confugit, is non est verus philoso¬ 
phus. Fundat Plato veritatem aeternam ideis, fundat philosophia perennis 
revelatione divina. «Oculus animae» multorum hominum nequit semper ad 
divinum esse intentus. «Tot feip xfjc itoXXiwv 6|qictxa xapxepelv xo 9-eIov d<po- 

putvxa a&uvaxai» Vis solus qui est in veritate possessa, vim veri ac naturam 
cognoscit et a falso discernit. Quid Scriptura dicit? «In lumine tuo videbi¬ 
mus lumen» (Ps. 35, 9).. . 

Per quattuor gradus ad scientiam ascendimus: sixaota id est subobscura 
rerum cognitio, quam paene nihili.facimus; xioxic, qua cognitioni adstipule- 
mur; Siavota, qua scientiam mathematicam, arithmeticam, geometricam am¬ 
plectamur; vor ( oic, qua supra mathesim transgrediamur. , , 

Jam ad ideam pulchri venimus. Ut omnium rerum ideae in divino exls- 
tunt, ita et idea pulchri. Idem pulchrum in sonis, coloribus, formis, ordine 
mprali et physico conspicitur. Et quoniam artifices Graeci divinum ipso 
pulchro praecipue manifestari putarent, consentaneum erat Platonem hanc 
ideam summi fecisse. Ideo in omnibus dialogis pulchrum attingit. Fuse autem 
et accurate in Phaedro de eo agit. Gradatim a minore ad majus ascendit. 
Oportet animae pulchritudinem pluris fieri quam corporis. Pulchrum in mo¬ 
ribus et legibus cognosci. Indagandum in pulchro, quod in sermonibus et 
scientiis insit. Denique inquirendum.in pulchrum illud, quod inec fiat aut 
pereat, nec augeatur nec minuatur, sed quod semper sit. Pulchrum non ex 


8. Theat. 185. Phaedr. 83. 

9. Soph. 254 a, b. 

parte, sed ex toto, quod non facie venusta aut sermone, non scientia aut ulla 
re repraesentatur. Idea pulchri, aeterna et immutabilis, ex omnibus rebus 
lucide effulget. Ut nec speciebus formisve, quibus se manifestat, minuitur 
aut diluitur, ita nec ab iis se separat, sed vivide iis inhaeret. Atque hic pul* 
chri ordo, quem in rebus videmus, videntium mores reddit meliores. Nam 
cum pulchrum se ut scalam eo dimittat, quo anima corpore quasi immersa 
habitat, efficit ut sursum ducamur eo quo «sensibile» transit in id quod est 
supra sensus.et in aeternum ac divinum pulchri fontem influit. Vere pul- 
ch rum in sojo pulchro aeterno perfecte inest. 

Cum pulchri idea «amor ille Platonicus» —saepe falso 9umptus— cohae¬ 
ret. Qui amor nihil aliud est nisi cupiditas, quae ex visis rebus pulchris 
nascitur quaeque In nobis desiderium illius pulchri excitat, ex quo posses, 
so, anima olim deciderat. Memoria pulchri amissi fervidam in nobis excitat 

9 

cupiditatem recuperandi id quod amisimus quodque tantopere desideramus. 
Ergo amor Platonicus molli amori non est aequiperandus, sed nobilis huma¬ 
nae naturae studium heroicum est, quod ex mundo «in maligno posito» eo 
tendit ubi anima non cupiditatibus absumitur, sed requie ac pace in sphaera 
divinae vitae fruitur. Amor igitur hic sanus est et /ustus, 9ensus desiderium¬ 
que patriae amissae, quo homo antiquus caeca et insatiabili vexabatur siti. 

Restat denique, ut ideam boni paucis illustremus. Jonii vitae ethicae nor¬ 
mam-in legibus cosmicis, Pythagorae! in rerum ordine et .harmonia, Plato 
vero in ipsa natura humana collocavit. Perfectio hominis et absolutio ethica, 
vis est et sanitas: 6*peia, e6e£ia 10 ; pravitas animae morbus quidam. Eruditio 
elementum princeps ethicae est et eo spectat ut natura humana plene expli¬ 
cetur ac evolvatur. Cum ethica christiana officia —mandata divina— suppo, 
ponat, quibus homo se subiciat et propter quae se voluntati divinae com¬ 
mittat, Platonem paganum ejusmodi officia latebant. Tum enim solum officia 
cognoscuntur exsequenda, cum ea, quae inter Creatorem et hominem, libero 
arbitrio instructum, viget ratio et con/uctio clare apparet. Plato autem nec 
personae nec libertatis notionem est assecutus. Caret igitur ejus ethica liber¬ 
tatis, personae, officiorum notione. Agnoscit autem auctor auxilium super¬ 
num necessarium, quo anima cupiditates vincat. Quod auxilium in ideis, in 
«bono» potissimum collocandum censet. Ut ethica christiana docet nos in 
una Ecclesia, ita Plato arbitratur hominem in sola re publica bene constituta 
et ordinata recte honesteque vivere posse. Hinc nobilem et grandem rei pu¬ 
blicae rationem excogitavit, quam haud immerito divinationem atque adum¬ 
brationem futurae «Civitatis Dei» dixeris. 

Idea boni est nobilissima. Nihil enim est pulchrum, nihil verum, nihil 
prorsus existft, quod non aut participet bonum aut inde oriatur. Idcirco idea 

boni est universalis notio divini. Quam ideam qui intellexit, i 9 vim ac mundi 
naturam et omnium rerum causam cognovit. Quantopere Plato ideam boni 
proprium divini intellexerit, patet ex iis, quae sequuntur «Oportet esse 
malum bono contrarium. Sed malum hoc nori locum inter Deos habere po¬ 
test, sed naturae humanae terraeque huic necessario inhaeret. Quare hinc 
quam citissime eo fugere studeamus. Fuga autem proximo ad Deum accessu 
fit. Accedimus autem bonum et pium facientes» n . Deus igitur bonitate inti¬ 
mam ac maxime propriam suam manifestat naturam. Nam idea boni omnium 
fons est et origo. Quis hic non «Deum esse summum bonum» intellegat? 

Ideae Platonicae facile revelationi divinae aequiperantur. Etenim sese 
ad res, quae videntur, habent, ut revelata dogmata ad eas veritates, quae ex 
illis deducuntur et iis ut in nucleo cont/nentur. Atque quemadmodum ideae 
Platonicae totun infinitum ab infimo ad supremum gradum veluti complent, 
ita dogmata in totum vitae christianae ordinem descendunt et nes ad ipsam 
SS. Trinitatem perducunt, in qua omnes veritates resident et, quidquid ha¬ 
bent, ab ipsa accipiunt. Denique ut ideae fontes irruat sunt, unde res quae- 
qunque emanant, ita, quaequnque Patres et doctores Ecclesiae cogitarunt, ex 
dogmatibus, divinae veritatis fonte perenni, repetivere et explicuere. 

Praestantissimum sane opus laboriose confectum nobis auctor proponit. 
Unde elucet quam sublime homo solo rationis lumine praeditus se levare 
possit. Nec tamen scoriae operi admixtae praetereundae videntur. Nam ideae, 
rerum imagines, intellectu nostro finguntur: conceptus universales—. Ut 
«proto-imagines» intellectu divino continentur. Dicit quoque Plato ideas se¬ 
paratas ab intellectu nostro vere existere. Ergo inde sequitur necessario fuis¬ 
se ab origine «proto-hominem, proto-equum, proto-demum, protc-florem», 
cet. Ad ideas Platonicas iis solis, qui indole sat magna et eruditione dialecti- 
tica polleant, post diuturnas animi contentiones, patet aditus. At dogmata 
christiana vel simplici homini facile manifestant veritates, cum non «sub¬ 
stantia divina inclusae» sint sed divini amoris «Verbum» decursu temporum 
prolatum. Ideae Platonicae, etsi quis est assecutus, frigidae, amore carentes 
manent, quod notione quidem splendeant, nec tamen praestent quod pro¬ 
mittant. Fuit enim Plato pantheista, non hodiernus, sed antiquus. Ut Graeci 
proprios omnium rerum Deos habebant, ita auctor noster ideas. Atque quem¬ 
admodum prudens Pallas Athenea, lucida Venus Urania reliquas Deas, 
Juppiter optimus maximus, vitae auctor, ceteios Deos, ita ideae veri, pul¬ 
chri, boni reliquas superabant. 

Alte Aurelius Augustinus, ingenium vere profundum, de ideis cogita¬ 
bat nec unquam penitus ab iis recedebat. Quaecumque vera in iis insunt, ad 
justam et ingenuam veritatem, ad perfectam redegit claritatem. Nec parvi 

momenti eas esse ducebat. «Tanta in iis vis constituitur, ut nisi his intel¬ 
lectis sapiens nemo esse possit» (de divers. quaest. XLVI, de ideis 1). «Sunt 
namque ideae principales formae quaedam vel rationes rerum stabiles et in¬ 
commutabiles, quae ipsae formatae non sunt, ac per hoc aeternae semper 
eodem modo se habentes, quae in divina intellegentia continentur» (1. c. 2.). 
Doctor Angelicus: «Quia igitur mundus non casu est factus, sed est tactus 
a Deo per intellectum agente, necesse est quod in mente divina sit forma» 
ad cujus similitudinem mundus sit factus. Et in hoc consistit ratio ideae. 
(S. Th. I, qu. 15, art. 1. conci.) «Ipse enim per essentiam suam perfecte cog¬ 
noscit. Unde cognoscit eam secundum omnem modum quo cognoscibilis est. 
Potest autem cognosci non solum secundum quod in se est, sed secundum 
quod est participabitis secundum aliquem modum similitudinis a creaturis. 
Unaquaque autem creatura propriam habet speciem, secundum quod aliquo 
modo participat divinae essentiae similitudinem. Sic igitur in quantum Deus 
cognoscit eam ut propriam rationem et ideam hujus creaturae» (1. c. art. 2. 
conci.).- ... 

Plato, Aristotele aquilino volatu superior, inferior mentis acumine, 
quamvis multis deinceps erroribus dederit locum, tamen innumeros viros ex 
«materialismi» palude et humili «rationalismi» valle in altum «idealismi» 

culmen evexit, fecundavit veritatisque fecit capaces. Nec parvam philosophis 

♦ 

aeque ac theologis materiam subministravit. Idem, cum reliqui philosophi 
doctrinam sicce et jejune soleant tradere, philosophorum poeta, pontem in¬ 
ter sapientiam et litteras fecit cum summo eruditionis litterarumque emolu¬ 
mento. Animam immortalem statuit divinarumque idearum consortem. Idea 
pulchri nos inflammat et ex imo sursum in pulchrum aeternum tollit. Idea 
veri ad intellegendum verum adducit. Idea boni divinam causam demonstrat 
et fontem, unde omne bonum, verum et pulchrum profluit. 


N. Mangeot, S. J. 



NATALE SOLUM 

CARMEN ELEGIACUM 
IN CERTAMINE POETICO VATICANO 
.PRAEMIO «PUBLICAE LAUDIS» ORNATUM 

ANNO MDCCCCLXII 


longumque perosus 

exilium tantusque loci natalis amore ..» 

(P. OVIDIUS NASO, Met. 8, 70.) 

5nter Vulturnum medium stans atque Saonem 
castellum dives turribus ecce vides; 

inde palent colles Sidicini et rura Teani, 
circum planities undique lata nitet. 

Maxima turris adest ubi janua panditur alta; 
septem turriculae moenia parva regunt. 

Maxima turris adhuc procul adspicientibus exstat; 
turriculas hederae laetae oleaeque tegunt. 

inspectum properans i cuncta ruentia, lector: 
anno post, forsan, tardius esse potest! 

cuncta voraturum fugit irremeabile tempus; 

tempus edax vincant ter mihi cara, precor! 

Unde meam sumpsi vitam, paulo ante revisi 
hoc natale solum corde tremente m ihi: 

Maesta sepulcra docent medio de colle cupressi, 
ad quas ossa Patris, Matris et ossa cubant; 

Te quoque dulce penes Matremque Patremque cubantem 
mota cupressus item te, soror alma, docet, 

«quum Pater immenso semper dilexit amore, 

fratrum prima tenens maesta sepulcra, Rachel! 

Sic mea fracta jacet domus, ut labentibus aevis 
res hominesque solo fata redire jubent. 

At nondum soles fulgerunt quattuor ex quo 
corruerunt misere tecta laresque mei. 

His puer heu frustra muris epigramma parabam 
aeternum vatis nomen habere studens: 

«Hic satus est vates sancto de sanguine quidam 
cui Venusina placent mellaque Vergilii; 

Nulla futura sibi, Christumque suosque secuto, 
Ausoniis Musis utiliora ratus». 

Quam meus ipse domum posuit Pater optimus, emptor 
diruit externus nuper avarus herus. 

Desuper adspiciens domus in praerupta, superba, 
spectanti apparet nunc patefacta specus! 

Non ego credideram, —cum te recinebat amoenem 
felici puero parva Camoena mihi— 

non ego credideram, fractis lauroque domoque, 
his mea tot lacrimis ora perusta fore! 

Altior hic Matris lectus stans; ongulus illic 
cunarum: felix angulus unus erall 

Amplae quam cunae! Pater aedificaverat illas; 
dormitabamus frater et ipse simul. 

Nigra culina patet; fuit hic conclave Sororis; 
illic Henricus membra levabat iners. 

Quo ruit et stabulum? quonam vinaria cella? 

Straturis fractis cuncta sepulta /acenti 

Quacumque adspicio domus est «herbaria cella»; 
ruderibus coecis herba maligna favet. 

Tristis abyssus hians, me conspiciente deorsum, 

Taenariis sicut janua aperto viis, 

est mea facta domus, cunctis miseranda vorago: 

vere, ubi hirundo loquax tunc fuit, anguis erit? 

Una mei fuerat Sancti felicis hirundo, 

cui dedit ad nidum tum mea cella trabem. 

Quam dulces pulli, quam tristis itemque recessus, 
dulcis sed reditus nidificantis avis! 

Stant scalae et muri, dicunt quos jure «magistros»; 
statque meum tecti pars penetrale tegens. 

Inde, foris horti splendent ornisque oleisque: 
parva mori fugiens gramina sivit herus. 

Triste cano Sancti et —quondam!— Felicis amaros 
casus: est functi membra videre solo! 

Jam fuerat pagus; jam nunc spineta virescunt; 
omnes pervadunt dumus et herba vias. 

Undique, qua superat muros turresque patentes, 
esi male rula virens et caprificus olens. 

Ulmus ubi immensis pandebat teqmina ramis, 
sub quibus ipsa meae tecta fuere domus, 

hic ubi festivo resonabant tempore plausus, 
perdidit hora fugax somnia cara mihi. 

+Hic meus intente gaudebat ludere gnarus 

saepe pila —juvenes dum docet— ipse Pater! 

Heu fugiunt horae... Sic res hominesque, volantis 
pulveris instar, eunt, quem rapit aura Noti. 

Cuncta ruere, velut mortis robigine tacta, 
aut velut irati Numinis ocfa manu. 

Namque vias —sicut, mota tellure, dehiscunt 
omnia facta cinis— rudera jacta tenent. 

Cuncta silent, nam cuncta —domusque viaeque— sepulcra: 
est etiam stabulis mortuus omnis odor. 

4psae campanae —nisi quis caprarius illas 

saxa jacens pulset— nocte dieque tacent. 

€n objecta jacent soli pluviisque domorum 

cara: viae monstrant quae dominata domi! 

Templa ruunt, postquam sacri periere Penates: 
splendor ubi fuerat fulgidus, horror adest! 

Sacra suis Sanctis fugiunt idola, relictis 
aedibus et loculis quos tenuere diu; 

ex quibus effugient, muris pereuntibus, olim 
alati mures, cetera et antra petent. 

Antra ubicumque patent; fuerant illa atria et aedes, 
atque fuere domus... Porticus una manet! 

Jam domibus fuerat vitis solaria inumbrans, 
vestibulum, scalas, impluviumque patens! 

Raphall Paone 


Djlce tamen functi m hi mortua visere pagir 
ilia mei Patris, Matris et haecce domus; 

illa via in «curva» est —dicunt quam nempe «Paonum»— 
hanc prope turris adest maxima, «recta» via esi* 

Hic mihi Mater adhuc mea parvula adesse videtur;. 

Angela cum Doro est; Linaque nata minor* 

Haec mea Mater erot, tres inter amata sorores; 

Murrolus illarum (scriba - poeta) pater, 

carmina qui chartis mandavit nulla (beatum!); 
ejus adhuc vulgo disticho saepe sonant: 

«— Campanas,, puer, assidue quid inane retundis ? 
Ad missam veniet femina si qua pia estf 

— Panis qui nostrae frontis sudore madescit 
vires plus firmat, plusque saporis habet! 

—Sordida semper erunt, annis labentibus, usu 
calceus et vestis: pulchra puella, vide... 

si tibi tam niteat vultus rubicundus amore, 
pulchra puella, vide ne tua fata cadant; 

castum nomen erit tibi, cara puella, tenendum: 
infamem vitam vincere morte potes! 

—Cum dicant cerasos cerasis nimis esse refertas, 
quala domi maneant, ferte quasilla, precor /..*»* 


Frondentem tiliam, ramos mulcentibus auris, 
conspiciunt veteris rudera maesta fori; 

Fixit humo Fuscus jam scribo notarius illom, 
cujus perscripsi carmina multa puer. 

Ille me pagi, referens proverbia quondam 
parva mei legit disticho laetus avi, 

quae mihi jam placuit Musis offerre Latinis, 
natalis tanto tactus omore soli. 

Salve caro mihi, tilia, ut regina beata, 

quae mecum noto es... nunc mihi cara magis; 

te mecum notam vivus peramanter amabo: 
jure viderer enim te moriente mori! 

Cincta nites tanto quamvis squalore, renides 
cincta velut spinis mille vetusta rosa... 


Quid memorem celsas quercus, harumque catervas? 
noster erant olim tam celebratus honor! 

Quid juvat hirsutas jaculis memorare cohortes, 
quarum tot turmas Indica ficus habet? 

Nec valuere suas voces opponere morti 
immanes oleae, nec valuere rosae!... 

Mortem fortis adhuc valuit nec vincere castri 
turris, quae vicit fulmina caeca poli... 

Vos G eniforis amans memorem, vos usque sodales: 
te, «Moscate» niger, leque «Priole» canens! 

Ni duo nam fuerant cantores, immo poetae, 
quorum versiculos hic quoque ferre juvat: 

«— Subdola, (ustitiae lima properante, dolantur: 
a raptis oleis lumen inane petes !... 

—Ne mittas, oro , carptum tua poma Philippum: 
amittes illum, poma, canistra simul 


Colloquiis variis aptantur disticha nota; 

additur: «Haec Fuscus», sive «Priolus ait», 

« Campanas, puer f assiduas ... et cetera, si quis 
ista sonat, «]oseph Murrolus inquit» ait. 

Tu, «Moscate», redis... tu, care «Priole» redibis, 

namque valebit avum reddere quisque nepos. 

Si periere patres, renovant hos inde nepotes, 
passibus iste gravis, candidus ille comas... 


Notos conspiciens montes camposque saluto: 
ad mare longinquum planitiemque feror, 

£n Minturnarum spumosum candida pontum 
sole sub occiduo carbasa lina legunt. 

fe rreus adducens raedas traheasque vapore 
populeas turmas currus et arva secat. 

Raphaet Paone 


Hinc quae Maiesis surgunt ollissima cerno 
perpetuis nivibus culmina tecta jugi. 

Hic prope collis adest, nomen cui Sancta Maria, 
cujus adhuc monibus saxa rotare placet, 

quaque meas bis sex «Franciscontonius» olim 
cum binis capris pastor agebot oves. 

Vos quoque semper amo colles hinc inde minores, 
mi «Moretelle» virens, Sancte «Nicander» olens; 

alter qui cytiso, silvestribus alter abundans 
pinis; lentisco collis uterque ferax. 

At magis iste mihi dilectus «Sancta Moria» 
collis, quod saxis candet ubique suis; 

Ipse meus Genitor vivis radicibus ejus 

maesta sepulcro suis condidit atque domos, 

Num fuerat structor? Minime dein reddidit illum 
structorem lucrum, sed pius artis amor 

Tot, Paler, o quotiens lacrimis rmdefactus obortis, 
applicui muris oscula grata tuis! 

O quotiens volui (desideriumque fefellit 
res!) intra muros hos habitore tuos! 

Dulce tuos inter quantum requiescere muros, 

quos tua, amate Pater, struxit adusta manus; 

et tua dulce mihi fieret sperare sepulcra: 
somnis aeternis somnia sancta darent! 


* * * 


Fracta nivis nimio cecidit sub pondere laurus 
quam cecini numeris carminibusque meis r 

virgultisque novis en ex radice resurgit, 
et redeunte sibi vere virescit olens; 

sic mea Felicis Sancti stirps nomine digna, 
instar Phoenicis, immo, perennis avis, 

nullo dein cinere et fato meliore, resurgit: 

non perit omnino, dum perit, ec ce redit! 

Turribus adstat adhuc vivis in vertice collis, 
atque novis domibus collis ad ima nitet 

Saxa nec interea scandit nunc lassus asellus, 
cum lympha assiduus ligna onerosa gerens; 

Majo mense, tamen, leviter, stimulatus amore, 
nolam saepe petens saxa per illa volat. 

Heu quotiens, pueris tot conclamantibus, illum 
densa saxorum grandine fugit amor! 

Nec crepitant veteres ollae et quae stannea caudis 
cetera juncta canum desuper acta ruunt; 

'nec tonat ima petens montis nemorisque rotundum 
saxum, dum pariter cor mihi mensque tremunt! 

Heu ruit hora mihi felicis temporis uno: 

saepe, reversus adhuc, huc ego saxa rotem! 


Prima salutantum resonet vox nota per auras 
haec mea, surgentes inspiciamque domos: 

tecta laresque mihi quotquot sunt cara.revisom, 
irriguos hortos, florea prata petam. 

Nec turres cupiam, cupiam sed strata viarum, 
fontem perpetuae prosilientis aquae. 

Quercubus in mediis flavescant, inter et ornos 
fructus, quos croceos Indica ficus alit, 

^uos habet et roseos furnis lentiscus amicus; 
undique frondescant buxa, vireta magis! 

Nec vites, oleas, cerasos, memorare necesse, 
quas, natale solum, dives ubique geris. 

Sis felix! iterum te corde iterumque saluto: 
sit tibi perpetuum nomen et alma quies. 

Meque tuo spero cincturum tempora lauro: 
rustica namque tui gloria vatis erit! 


RAPHAEL PAONE 


i 

P. Caelestis OSB. Patri Josepho Mariae S. 

Reddita est mihi, mi Domine, cum epistula Tua jucundissima cursu 
aerio missa tum novus fasciculus Palaestrae Latinae benigne jam prae¬ 
nuntiatus, qui est hujus anni primus. 

Atque primum quidem me interrogasti de accentu vocabuli, quod est 
aeroplanum. Hujus verbi syllaba antepaenultima acuenda est, ut dicatur: 
aer6plonum, cum Graeci ipsum nomen adjectivum enuntient xXdvoi;. Hinc 
jure colligitur a litteram paenultimae syllabae brevem esse. Sed etiam ipsum 
adjectivum, quod est depditXavoc, -ov, apud Hesychium, lexicographum illum 
saeculi quinti ante Christum natum, legitur. Quae res in praecipuis lexicis 
dierum nostrorum invenitur, ubi haec, quae sequuntur, dilucidius indican¬ 
tur: 

Stephani, Thesaurus Graecae linguae, vol. I (Graz 1954), p. 769: 
aepoxXavoc, -ov(xXdvoc) = aerem pererrans. 

Hesychius (lexicographus) ita explicat 

Liddel-Scott, Greek-English Lexicon 9 , Oxford 1958, p. 28. aepoxXavoc, 
-ov^ wandering in air. 

Certo quidem scio a neograecis dici cUpoxXdvov. Sed hic accentus inde 
videtur effectus esse, quod in sermone vulgari syllaba nominis simplicis 
acuta retinetur etiam in verbis compositis, id quod etiam in sermone vulgari 
Latinorum deprehenditur, ubi exempli gratia dicitur, «rendgo, eddce, calefe¬ 
cit, penetro». Tamen cum bene latine loquimur, dicimus «r6nego, ddoce, ca¬ 
lefacit, plnetro». Itaque etiam dicamus oportet: aerdplanum. Ceterum mihi 
quoque nomen aeroplamgae probatur neque melius habeo, quod proponam. 
Haec hactenus. 

Deinde summo studio perlegi, quae de ferrivia et itineribus tramine fa¬ 
ciendis scripsisti. Ibi scitissime demonstrasti nomen traminis esse vere lati- 
num. Sed minus mihi probatur «via ferrea» (p. 256, 258 [adn. 27], 259 
(adn. 28]), quippe quae via non sit ferro strata, sed tantummodo ferrata (cf. 
Latinit. 9 (1961) 127, adn. 39, ad extremum). Deinde putavi «traham» 
magis esse vehiculum quod trahitur quam quo ceteri currus vehantur. In 
lexico autem Forcelliniano (vol. IV, pag. 765) leguntur haec: (traha) «est 
genus vehiculi sine rotis, quo rustici utuntur; non enim volvitur, sed trahi¬ 
tur. Est etiam instrumentum, quo veteres super glaciem utebantur. Item est 
machina, qua navis in siccum trahitur». — Est ergo vehiculum tracticium, 
non tractorium. 

Idcirco illam machinam vectoriam (seu tractoriam, quae ne motrix vel 
vectrix vocitetur [cf. Pal. Lat. n. 183: 33 (1963) 137, adn. 42]) malo machi¬ 
nam vaporariam appellare (cf. Gailer, J. E., Neuer ORBIS PICTUS fur die ]u * 
gend, Reutlingen 1833, p. 538: Currus vaporarii simplices currus sunt ma¬ 
chinis vaporariis pulsi). 

Ubi autem dicitur 'semaphora' (p. 261, adn. 57 —quod vocabulum in 
lexico meo neograeco minore (seu manuali) non inveni— fortasse etiam dici 
potest 'signa malorum signalium' (Germanice: Signalmast = malus signalis; 
cf Forcellini, vol. IV, p. 361). Sed doleo, quod de significantia hujus voca¬ 
buli penitus perquirenda schedas in Monacensi Thesauro linguae Latinae 
collectas nondum inspicere potui. 

Denique de regulis ferreis curriculi ferriviarii (p. 258 sq. [adn. 28] et 
p. 267-269) quaeso pauca permittar adnotare. Nam curriles antiquis ii dicun- 
cuntur equi, qui currum trahunt (ThLL IV 1507, 66*73). De vocabulo autem 
lirae', quod Cardus Pulchrimontanus, professor ille Dilinganus celeberri¬ 
mus, proposuit, Dr. Johannes Wieland, unus e scriptoribus Monacensibus 
Thesauri linguae Latinae, mihi rescripsit hoc nomen parum idoneum esse 
ei rei significandae, quae nobis est Schiene (rail, riel, carril, rotaia), cum 
in litteris latinis inveniantur haec: 

Isid. orig. 15, 15, 6 porca est quod in arando exstat; quod defossum 
est, lira. 

Non. 17 lira... est fossa recta. 

Sed P. Basilius Hypeau, monachus ejus abbatiae, quae est vulgo D'en- 
Calcat, —nomen latinum nescio— mihi pio sua comitate per litteras a. d. 
Kal. Apriles Dornia (= Dourgne) datas haec rescripsit: «Tuis litteris lectis 
memini Professorem Michaelem Rambaud in conventu Argentoratensi de 
de voce «rail* latine reddenda verba fecisse. Haec fere explicavit: 

—vox anglica vel gallica «rail» originem ducit a voce latina «regulae» 
(idem consentiunt lexica etymologica, quae nuper consului, linguae 
gallicae, sive ab Alberto Dauzat, sive a Professoribus O Bloch et 
W. von Wartburg edita). 

—itaque, si latine «rail» exprimere volumus, nulla alia vox suasit, 
sed etiam exemplis confirmavit quibusdamque textibus, quos apud 
auctores antiquos invenerat». —Haec habui, quae adderem adno- 
tanda. Cetera mihi perplacuerunt. 

Incolumem Te servet Dominus totius salutis auctor! 

P. Caelestis OSB. 

Dabam ex archiabbatia Ottiliensi die 22 m. Aprilis anno 1964. 

P. Caelestis Eichenseer OSB. Josepho Mariae Mir, Domino Reverentissimo S. P. D. 

His diebus in tertio fasciculo Actorum Apostolicae Sedis legi haec: 
«[Paulus VI, Summus Pontifex,] aerovehiculo quattuor machinamentis in¬ 
structo proficiscitur ex aeronavium portu ad Fossam Trajanam, v. [= vulgo] 
«Fiumicino». Antequam aeriam navem conscenderet... (AAS 56 [1964] 158). 

p. 159: ...ab Hussein Rege in aeroportu comiter exceptus... 

p. 179: ...Summus Pontifex eodem quo venerat aerovehiculo Romam 
rediit. 

p 180: ...in aeronavium portu v. d. [= vulgo dicto] «di Ciampino». 

De vocabulis autem compositis Johannes Carolus Pulchrimontanus die 
20 mensis Aprilis haec rescripsit: 

«Si pars posterior verbi compositi latina est, vocalis juncturae -i prae¬ 
ferenda est, ut aerivagus, si est graeca, o scribatur, ut aeroplanum». 

Deinde per litteras die 27 mensis Aprilis benignissime Dilinga datas 
addidit renuntiavitque haec: 

«Vocalis o in graecis compositis apparet, si prius membrum in *o<; desinit 
aut ejus genetivus suffixum o; habet: Xo-p^pacpoc ou)n<XTocp6>.a£, etiam pi£oTo'|i.o; 
(etsi pt£a femininum est, sed valet analogia!). Sed sunt etiam composita velut 
to^iXoxoc, voxxixopoc, aiYijJoTTjc aliaeque formae. Romani autem voca¬ 

lem -i amaverunt: armiger, frugifer, sacrificus, sacrilegus, causidicus, verilo* 
quium, agricola, caelicola, monticola, lucifer, juridicus, carnifex, homicida, 
etc. etc. Sed beneficium, beneficus». 

Denique in thesauro, qui dicitur, linguae Latinae (vol. I, 1061, 80-82) 
invenitur hic locus unicus: 

Chalc. transi. 40 constituitque deus quattuor animalium genera.., 
aliud deinde praepes aerivagum (Plato irnrjvov xat aepoxopov). 

Ergo melius dicatur: aerivehiculum, aerfnavis, aeriportus, sed aer6dro- 
mus (cf. Tondini-Mariucci, Lexicon novorum vocabulorum. Romae 1964, p. 18), 
cf. ThLL VI, 3 2815, 35 sqq.: hippodromus, -i m. Haec hactenus! 

De ferriviae nomine Johannes Carolus Pulchrimontanus in iisdem litte¬ 
ris die 27 mensis Aprilis datis haec judicavit: «Quod Bacci p. 268 hujus 
fasciculi [Palaestrae Latinae n. 185] proposuit «via ferreis ductibus (axi¬ 
bus) (con-)strata» minus placet, nam non intellego, quid axes sibi velint, 
deinde strata non placet, nam «via laptdibus strata» tota alia est: hic lapides 
multi se attingentes significantur, «Schienen» vero (i. e. regulae ferreae) 
inter se distant. Quamquam «via ferrata* nequaquam satis clarum est. Me¬ 
lius puto esse ferrdvia (= «Eisen-bahn») (Itali pronuntiant ferrovia). Sed «via 
ferrata» usu receptum est». 

His verbis magistri doctissimi praeceptum addere ausim, quo monemur, 
ut melius latiniusque more Romanorum antiquorum scribatur: ferrivia. 

Haec habui, quae de his rebus renuntiarem. 

Incolumem Te servet Dominus totius salutis auctor! 

P. Caelestis Eichenseer, OSB. 
Dabam ex archiabbatia Ottiliensi die 28 m. Aprilis a. 1964. 


Josephus M. Mir, CMF. diligentissimo P. Caelesti, OSB., sal. 

Duae abs te in manibus sunt epistulae quibus breviter responsum do. 

De aeroplano: ex praestantium scriptorum locis qui contrariam tuae te¬ 
nent sententiam (cfr. Pal. Lat., 34 (1964) 307) — vel ex novis a te propo¬ 
sitis argumentis—, res nondum claritate sua fulget et etymon in incerto ma¬ 
net. 

Cum vero ea, quae de via tferrea» et traha scripsisti, legi, visus es mihi 
nimium in his verbis adhibendis scrupulis vexari. Primum quid in linguis 
hod iernis factum sit, inspiclas velim, et «/errocarril, chemin de fer, fertcv ia, 
Eisenbahn» invenies: quo Hispanos, Gallos, Italos vosque Germanos distinc¬ 
tionem illam inter «ferream» et «ferratam» nihili fecisse vel potius abiecisse 
intelleges; neque tanta in verbis postulari videtur subtilitas. —His tamen 
ferrivia, ut dicis, anteponenda est. 

Ceterum, ut probe notant qui de verbis fingendis cudendisque agunt, 
vocabulis neque plene neque definite saepe res ipsae significantur, atque id 
interdum effertur verbis quod magis oculos animosque pulsat, quin de pri¬ 
migenio sensu nimia habeatur cura. Qui tamen verba faciunt id curent opor¬ 
tet ut nomen rei quam maxime aptetur. Quod si verbum in aliquo deficiat, 
audientium tamen animis gratum sit, facile a vulgo excipietur. Sic Itali sua 
lingua velivolo dixerunt aeroplanum, et nunc quoque latine loquentes velivo¬ 
lum adhibent libenter; nomen tamen — quod velis volat— non admodum satis 
rem exprimit, suntque aliae voces aptiores. 

Ac simili ratione cum vaporitraham dico, machinam facillime intellegent 
audientes 'quae vapore trahit [currus]'; nam prior vocis sensus ex etymo est: 
traha 'quae trahitur': ergo 'machina vapore tracta'; a quo sensu haud mul¬ 
tum differt 'machina vapore tracta , ipsaque [ex vapore] post se currus 
trahens '; (similis illi machinae —de qua Forcellinius— 'qua navis in siccum 
trahitur'): ea enim currus [post se] trahuntur. —His tamen nihil de «vapo¬ 
raria» tua detraho, quam probo. 

Nivitraha autem, quam proposui, machina erit 'quae trahit vel ducit per 
nivem'. In his igitur novis verbis remanet primigenius «trahendi» sensus, 
licet, si voces penitus perquiras, nomen plene rei non respondeat; ut saepe 
fit, nam lingua et verba non ex nimia philosophia inspicienda et demittenda 
sunt, sed in primis ex rerum specie seu aspectu et ex populi placito, ex 
quibus usus oritur. 

Quae semaphora dixi cum P. Avenario, vel semaphoros cum C. Baccio, «mali 
signales» fortasse appellari possunt, ut proponis et prius ipse Avenarius 
quadam animi dubitatione fecerat (cfr. Pal. Lat., 24 (1954) 175): tLumina 
[discosJ praebui pro «Lichter» et significantur, vel parum significantur se¬ 
maphora illa, haud scio an etiam «mali signales», vel significativi mali... 
esse possint». —A «semaphoro» tamen, si me consulis, non recedam, cum 
ibi mali ratio non appareat, neque tsigndlis purior vox latina habeatur. 

Ex h is vero quae in n. 185, p. 258-59 disputavi et ex allatis a te nuper 
argumentis, ad «rotale» redeamus oportet —cum neque «orbile» neque 
«currile» probentur—, aut si neque hoc nomen placet, inducamus demum in 
usum regulam —quam interdum P. Avenarius usurpaverat (cfr. Pal. Lat., 
24 (1954) 258)—; regula tamen minus significanter rem exprimi putaverat. 

Pergrata tandem mihi fuerunt verba doctoris Caroli Pulchrimontani, 
quibus intellexi me quoque rem acu tetigisse cum scribendum monui ex 
etymo «aeriportum, aerivehiculum, aerinavem, aeriplanum» (cfr. Pal. Lat., 

34 (1964) 307 et alibi). 

Paschalia Spiritus Sancti festa tibi tuisque fratribus grata, felicia, donis 
cumulata supernis decurrant. 

Valeas, mi Pater reverende. 

Scr. Barbastro, idibus majis, anno MDCCCCLXIIII. 


P. Caelestis Eichenseer, OSB. Josepho Mariae M ir, Patri Reverentissimo atque 
Humanissimo, S. P. D. 

Multum miratus sum, quod quandam scrupulositatem meam, ut ais, 
arguis, cum agatur res Latinitatis verae, non subtilitas animi scrupulosi. Mea 
quidem sententia non scrupulositas, si quae est, pendenda videtur, sed res 
ipsa. 

Tamen, mi Domine humanissime et dilectissime, multimodis Tibi pro 
epistula Tua prolixiore Idibus Majis benignissime data gratiam persolvo 
plurimam. 

Sed nolim in malam partem accipias, quae duxi respondenda. 

Plane non intellexeram, quid essent semaphora. Nam putavi malos 
signales una cum luminibus mutabilibus affixis esse. Ceterum «signalis» est 
vocabulum vere Latinum. Legitur enim: Grom. p. 361, 32 Collectaculum de 
carbonibus in calce miscitatos et glerias fluminales ne despicias: signales con¬ 
stituimus. — Denique non habeo, cur «semaphorum» improbem. 

Sed mihi parum probatur «rotale», ubi regulae ferriviariae denominan¬ 
tur. Ceterum his diebus illum librum accepi, qui inscribitur «3 me Congris 
international pour la Latin Vivant,» Avignon (AubaneI) 1964. Ibi Prof. 
Michael Rambaud, vir Lugdunensis, (pag. 45) dicit haec: «...Etenim apud 
Vitruvium videmus apudque Caesarem, membrum aedificii vel machinae 

longius quam largius regulam dici. Appellentur igitur rails satis Latine regu¬ 
lae». Idem ibi (pag. 44) dicit: «Sit potius locomotive in sermone Latino tracto¬ 
ria (scilicet machina»). 'Vaporitraha' autem mihi displicet, cum traha rotis, 
quibus ipsa vehatur, careat (cf. Forcellini, tom. IV, pag. 765). Nam traha 
non rotis provoluta promovetur, sed capi9 subnixa labitur. Quae differentia 
omnino observanda est, ne confusio fiat insalutaris. 

Ferriviam autem non esse dicendam viam ferream, sed viam ferratam, 
non solus judicavi, sed plerique auctores Germani lexicorum sive vetustio¬ 
rum sive recentiorum, quorum cuncta, quae potui, opera consului, ne prae¬ 
propere de hac re judicium facerem. Ceterum Johannes Carolus Pulchrimon- 
tanus similem sententiam protulit. 

Denique de aeroplano dicendum est et primam et alteram partem origi¬ 
nis esse Graecae. Sed Graecae dicitur: xXavda>, dicitur etiam xXavocfa]. Inde 
Latine dicendum est agrdplanum, -T n. — Velivolum autem imprimis illud 
est 5er6planum, quod, cum machinamento motorio careat, tantummodo alis 
sublatum volat. Aliud autem est aer6planum bipldnnm, quod duplicibus 
alis, superioribus scilicet et inferioribus certo intervallo inter se distantibus, 
discernitur ab aer6plano sive unipUno sive tripl&no, quod ducitur ab ab- 
jectivo, quo est 'planus, -a, *um\ Videtur enim melius dicendum esse 
«uniplanum» quam «monoplanum», cum vocabula hybridica vitanda vi¬ 
deantur esse. Haec habui, quae de his rebus diligentius distinguendis ne¬ 
cessario renuntiarem. 

Postremo facere non possum, quin maximopere doleam, quod commen¬ 
tarios Palaestrae Latinae moderari non pergis. Quibus verbis hunc dolo¬ 
rem congruenter significem, nescio. Tamen gaudeo, quod in cathedram Ro¬ 
manam evectus doctrinam Tuam non paucis viris variarum nationum cum 
salute Latinitatis sagaciter poteris tradere aetate nostra firmiter defenden¬ 
dam, hilariter proponendam, salutariter servandam et augendam. 

Dabam ex archiabbatia Ottiliensi die 8 mensis Junii anno 1964. 

P. Caelestis Eichenseer, OSB. 

—De aeroplano iterum . — Praeier scriptores quos commemoravi (cfr. PAL. 
LAT., 54 (1964) 30: Diccionario de la Lengua Espahola 18 , M. Alonso, S. Gili 
Gaya, J. Corominas —qui vocem penitus investigat—) defendunt quoque aero- 
planum a vocibus chfip et planum duci: Der grosse DUDEN, Fremdwdrterbuch , 
1960, p. 24: «Aeroplan (gr., lat.) m.»: ergo ex gr . (aiqp) et lat (planum); et A. 
DAUZAT: («Dictionnaire etgmologique de la l. f:ran(aise 9 Larouse, Paris 1938): 
«aeroplan (vers 1850, d # apres Ader, vulgarise vers 1903), comp. avec le grec aer et 
le rad. du fr. planer»; et sub. v. planer: «2. planer, se soutenir en Tair (1532).. f 
der. sav. du lat. planus . V. PLAIN et PLAN. I. — Der: planeur, type d'aeroplane. 
(XX e s.)». Acuunt etiam aeroplanum Mariano et Badellino. Quorum sententiae tan¬ 
dem plane suffragamur, eaque, utere dimus, tenenda est. — Jos. M. a Mir t C . M . F• 

«Fundamus atque condimus Institutum altioris Latinitatis». — 

Quamquam Palaestrae Latinae lectores certiores factos putamus, haec bre¬ 
viter accipiant oportet: Epistula * Veterum Sapientia» a Joanne XXIII Pontifice 
Maximo, cujus vita et fama per hominum ora adhuc fertur, duos abhinc an¬ 
nos evulgata, Paulus VI S. P. feliciter regnans enciclycam tStudia Latinitatis* 
in lucem edidit qua celerius illa et efficacius ad effectum perduceretur, et 
Institutum Latinitatis condidit. 

Hoc Institutum Magnificus Pontificii Athenaei Salesiani Rector modera¬ 
bitur cui praeses et senatus academicus aderunt. Statuta quibus hoc regetur 
Institutum tamquam ad finem spectant, ad munus seu artem docendi, ad ra¬ 
tionem scientificam, ad doctrinam ingeniique facultatem qua magistri insti¬ 
tuendi sunt, juxta illa divi Ambrosii praeclara verba tprimus discendi ardor 
nobilitas est magistri». Cursus academicus in quattuor annos distribuetur: pri¬ 
mo biennio expleto alumnis Baccalaureatus conferetur; post tertium annum 
perfectum Licentia et post quartum Laurea alumni honestabuntur. 

Cum vero nemo linguae latinae peritus esse possit nisi sermonem graecum 
calleat *suus tribuatur locus oportet linguae graecae». Cursus breviores praeterea 
praevidentur; quibus absolutis diplomate donabuntur alumni. 

Faxit Deus ut nobilis haec supellex *qua adulescentem clerum ornari opor¬ 
tet» quamque nostra aetate sub pedibus jacere fere dicas, magno in honore 
ab omnibus Seminariorum alumnis habeatur. Spes, ultima dea... 

Certamina Latina celebrata. — Cimus, professor Belga Ferdinandus 
De Visscher, latinarum litterarum cultor, rerumque romanarum indefessus 
investigator, praemio quod inscribitur * Cultori di Roma» hoc anno insignitus 
est. Quod praemium annis alternis die Romae natali viro extero datur qui 
studio rerum historicarum, juridicarum, archaeologicarum quae ad Romam 
spectant, ceteris praestiterit. Sollemni ritui Consilii praeses Aldus Moro et 
nobilissimi viri interfuerunt. Clarus professor Belga aureo nummo honesta¬ 
tus est et pergamena his verbis a Raphaele Santarelli inscriptis: 

QUOD VIR CLARISSIMUS 
FERDINANDUS DE VISSCHER 
IN ATHENAEIS GANDAVI ET LOVANII 
ANNOS PLURIMOS DOCTOR EXIMIUS 
INTER SODALES REGIAE ACADEMIAE BELGICAE 
ET LYCEORUM ITALICAE MERITO ADLECTUS 
DE ROMANO JURE EJUSQUE INSTITUTIONIBUS 
PERDOCTA EDIDERIT SCRIPTA 

ATQUE VETERIS COLONIAE ALBAE FUCENTIS RELIQUIAS 
SEDULO PERSCRUTATUS INI LUCEM REDUXERIT 

S. P. Q. R. 

VOTIS LIBENTER ACCEDENS 

MODERATORUM INSTITUTI STUDIIS ROMANIS PROVEHENDIS 

AUREUM NUMISMA 

DELECTO CUIDAM EX ALMAE URBIS CULTORIBUS 
PRAEMIO QUOTANNIS CONSTITUTUM 
MAGISTRO PERINSIGNI CENSUIT ADSIGNANDUM 
XI KAL. MAJAS ANNO DOMINI MDCCCCLXIIII 
DIE URBIS NATALI MMDCCXVII. 

— Ex X° certamine domestico seu patrio de oratione latina soluta, Ro* 
mae celebrato, quo doctissimi magistri et litterarum latinarum alumni stu¬ 
diosissimi ex universa Italia permulti convenerant, hoc praecipue patefactum 
est quod lingua latina, quae aliquibus regionibus mortua, sepulcro in omne 
tempus condita videbatur, bona adhuc valetudine vivebat... Gratissimum 
enim fuit hujus certaminis judicibus, argumenta proponentibus, quod libel* 
los innumeros ex universae Italiae regionibus ad praemium assequendum ac¬ 
ceperunt. Argumenta de quibus adulescentes competitores certabant haec duo 
fuerunt: 1) De Virgilio Homeri aemulo; 2) Quid Romanorum instituta, leges, lingua, 
in consociandis populis non solum antiquioris sed etiam recentioris aevi, valuerint, 
breviter disserite. Cimus, praeses Alexander Ronconi certaminis exitum re¬ 
nuntiavit. Primum praemium meritus est Victor Mascherpa, secundum Ed- 
dus Rigotti, tertium Enricus Camporesi. Laudandi maxime quoque sunt alii 
competitores. 


O scrinium mirabile! — Nemo est qui ignoret televisionem nostris 
diebus et amplificandi et foras cultum vulgandi utilissimum esse instrumen¬ 
tum. Insuper ludis, fabulis, musica, nuntiis, taeniis cinematographicis ma¬ 
ximum nobis oblectamentum praebet. Lingua latina multa quoque televi- 
sioni, longinqua proxima reddenti, debet, cum saepe artem, historiam, re¬ 
giones, gentes quae ad aetatem classicam spectant, nobis accesserit vivasque 
reddiderit. Est ergo quod carmen illustris poetae commemoremus. 

O scrinium mirabile, O scrinium telopseos, 

visu tenaci corripis pacis loquens praeconium, 

longinqua reddis proxima longinqua redde proxima 

litus marisque terminum... gestus et ora gentium... 


Graecae fabulae in scaenam prodeunt. — Coetus nomine tTheatrum 
Piraeum» qui ad gloriam maximam, europaeas nationes pervagantes, perve¬ 
nerunt, quique ut litterae, fama cultusque antiquitatis Graecae reviviscat in 
animo inducunt, nuper Matriti, mense Augusto jam vergente, fabulas quae 

inscribuntur Medea Euripidis et Electra Sophoclis in scaenam prompserunt. 
Quae fabulae egregiae multitudinis, apud quam res classicae valebant, ita 
animos commovit ut plausibus et laudibus fabularum interpretes cumulave¬ 
rint. Licet fabulae lingua graeca hodierna sint actae, facillime eae animo 
comprehensae sunt, nam pulchelli fasciculi —quibus res et scaenae optime 
illustrabantur— spectatoribus sunt commodati. 

Maximae ex animo gratulationes cl. viro Demetrio Rondiris praeberi de¬ 
bent, quo moderante, fabulis graecis felicissimus contigit exitus. 

Lepidam dc Imperii Romani casu audite sententiam. — Peritissimus 
antiquarum rerum vir americanus, cui nomen Gilfillan quique in Universi¬ 
tate Chicagensi praeclarissimus fuit professor, postquam ossa cadaverum 
Romanorum nobilium ad Tunetem abhinc centum octoginta annos a. Ch. n. 
terra conditorum perspexit, hoc curiosum novumque tulit judicium: Imperii 
Romani casum veneno tribui debere. Cum enim optimates Romani testis et 
catinis terra coctis, quae copiam «oxydi plumbei» —toxici acerbissimi— con¬ 
tinerent, ad vinum, oleum pomorumque sucos servandos, adhiberent, hos 
cibos veneno contactos sumentes plurimi peribant. Quam ob rem, exstinctis 
viris principibus seu Imperii Romani moderatoribus, hoc firmitatem amisit, 
senuit, prolapsum est... 

Georgius Seferis illustris poeta graecus, Smyrnae In Asia Minore natus, qui anno 
(963 praemio <NobeU Atticarum litterarum ornatus est. In Hispaniam nuper se contulit ut 
Domum-museum pictori nobilissimo DomlnlcolTheotocopuli seu vulgo« Graeco» Toleti exactum 
(nvlseret. Alumnus animo Homeri et Pindari, asseveravit se ex his poetis vim hausisse, uber¬ 
tatem, impetum, praemioque Homerum donandum fuisse, si nostris temporibus vitam egisset. 

Poeta hispanus Gonz&lez Herv&s. — Rem mirandam in Museo Neapolitano invenit. 
Agitur de signo cui est nomen «l Unus Gallipyge » et * Hispanice anima » agnomen, quodque 
abhinc tria milia annorum, ita sapientes sentiunt, effictum est. 

Cum sculptura manibus lignula capillisque florem gestet —ut mos est apud Baeticas sal¬ 
tatrices— merito poeta GonzSlez feminam esse saltatricem putavit quae <lelelhusa » diceba¬ 
tur; quo nomine feminae Gaditanae insigniebantur. 

Diem supremum obiit — Octogesimum secundum annum agens, die¬ 
rum et laborum plenus, cimus, vir Julius Marouzeau doctissimus latinarum 
litterarum magister vitam finiit. Cujus e vita discessu litterae latinae maxi¬ 
mo luctu affectae sunt. 

Conditor anno 1924 Commentariorum quibus est nomen Renue des 6tu- 
des latines, operam dedii indesinenter ut litterae latinae ab omnibus et aesti¬ 
marentur et colerentur. Ideo commentationibus, lucubrationibus vividisque 
scriptis eas fovit, provexit enixeque adversus ecs qui cultum latinum repug¬ 
narunt tutatus est; studiis latinis tandem dignitatem et excellentiam quam 
post saeculum XVI amiserant totis viribus reddere contendit. Est quod, Julii 
M arouzeau spiritu effuso, in summo latinae litterae jaceant dolore. 

Jesus Aramendia, C. M. F. 



SCHOLARES LINGUAE LATINAE COMMENTARII 


Scripta mittantur ad Moderatorem: Conde, 2, BARBASTRO (Hueaca) 

Pretium ad ADMINISTRATOREM:S. Antonio M ■ Claret, 37 39, ZARAGOZA 
Constat (n Hispania et America Hispanica: 25 pesecls; in Gallia: 3*50 francis; in Italia: 350 libellis; in Germania 
2*5 marcis; in reliquis civitatibus: 0'80 doliaris. 


ANN. X - (FASC. IV) - N. 40 M. DECEMBRI A. MCMLX1V 


FAX OLYMPICA 

Sollemnis ritus quo ludi Olympici Jeddi (Japon) instituti sunt, Olym¬ 
piae in Graecia est initiatus. Quadraginta mille spectatoribus astantibus 
Graecorumque rege Constantino caerimoniam moderante, fax —quae 
olim coram Jove, dum Olympica certamina habebantur, in media Pa¬ 
laestra lumen effundebat— nunc a graeco athleta Phoebi radiis in urbe 
Olympia incensa est. Id temporis tanquam de caelo sonans vox audita 
est dulcissima: 

«Sacra haec fax omnibus orbis athletis lumen praebeat ad viam 
pacis, venustatis et felicitatis sequendam». 

Athletae graeci genua flexerunt histrioque graeci theatri hymnum 
Olympi declamavit, dum virginum chorus circum facem in numerum sal¬ 
tabant. Postea antistita Jovi has effudit preces: 

«Oro te, Juppiter, ut Phoebi radiis sacra fax accendatur ut in 
stadio Jeddi fulgens nobilem omnium gentium aemulationem 
illuminet». 

Quae fax per athletas in Stadium Olympicum Jeddi gestata, die de¬ 
cimo secundo mensis Octobris ab omnibus orbis athletis salutata est. 


CHRONOGRAPHUS 

LIGNARIUS ET FISTULA INCANTATA 

(Melchioris, Gasparis et Balthasaris fabella) 


Nescio, pueri optatissimi, utrum som¬ 
niaverim an alicubi legerim fabellam. 
Vos qui narratiunculis maxime delecta¬ 
mini, eam audite: 

Tres illustres viri... Sanctissimo 
Epiphaniorum nox —qua Magi albis 
equis vecti, per vicorum vias transeunt— 
advenerat. Candidae stellulae lucem in 
vallium nivem, et montium et abietum 
effundebant micantem. In montis radici 
bus miserum Petri lignarii et Sophioe 
uxoris tugurium, undique veniis agita¬ 
tum, exsurgebat. Viotores qui parvulae 
casae fenestram inspicerent, Petrum vi¬ 
derent et Sophiam in sellis ligneis se- 

% 

dentes, qui ollam —ubi surdo rumore 
cicera decoquebontur— silentes specta¬ 
bant. Subito vero vehemens ostii per¬ 
cussio altum casae rupit silentium. Quis 

intempesta nocte portam pulsaret? 

• » 

Duo tugurii incolae, mutuo se inspe¬ 
xerunt... Tandem lignarius e subsellio 

surrexit et ad portam aperiendam lento 

* 

gradu incedens se contulit. 

Ah! U nus..., duo.... Ires magni viri 
sericis vestibus induti, angustum tugurium 
ingressi sunt. 

— «Valete, boni rustici, comis trium 
barbatissimus exclamavit; o propinqua 
venimus urbe, frigore obrigescimus; buc¬ 


cellam panis et parum ignis nobis prae¬ 
bete...» 

— «Nobilissimi viri, respondit ligna¬ 
rius, honori ducimus summo, hospitio in 
parva ac misera hac nostra casa vos 
accipere, sed contigit ut lontum ferculo 
cicerum et vini pessimi haustu et casto- 
neis vos donare possimus». 

—«Me Melchiorem amicosque Gas- 
parem et Balthasarem, maxime cicera 
juvant, et vinum et castaneae...» 

Dum Reges tres accubabant, fruga¬ 
lem cenulam viris illis ijlustribus humilis 
Sophia ministravit. Cenati e mensa sur- 
rexerunt et, 

— «Plurimas vobis —boni rustici— 
agimus grotios et omplo yos praemio 
remunerari cupimus. Fistulam hanc vo- 
bis libentibus onimis donamus. Eam su- 
mite». 

— «Qui fiet vero ut tibias inflare 
discamus, cum a primo mone usque ad 
concubiam noctem in monte laboremus 
et simul otque in nostram casam perve¬ 
nimus, cenulam paratam avide sumamus 
et cubitum quam primum recedamus?» 

— «Fistulam nostram occipite. Ubi ea 
luseritis, omnia quae opus sint vobis, 
impetrabitis». 

Quibus dictis. Reges tres abierunt. 

Fistula prodigiosa. Jam dudum re¬ 
ges e conspectu se abstulerant, cum 
Sophia uxor Petrum obtupescentem, qui 
manu fistulam tenebat, sic allocuta 
est: 

— «Nonne memor es...? Cum tibia 
cecinerimus, quidquid voluerimus adipis- 
cemur. Rem ergo experiamur, videlicet: 
pullus tostus ut supra mensam appona¬ 
tur nobis nonne te juvat? Age, ne pervi¬ 
cax fueris! Avena lude!» 

Petrus uxori paruit. Et —res mirat—, 
ubi sonus e fistula exiit, jani supra meri- 
sam pullus pinguis assatus fumum emit¬ 
tebat gratissimum. Petro commoto fistu¬ 
la e manibus decidit... Sed cum panis et 
vinum quoque eis deesset, Petrus mirato 
fistulam accepit eademque iterum ca¬ 
nente, panis recens calidusque atque 
urceus vini optimi plenus ante oculos 
lignariorum apparuerunt. Paucis post 
diebus fistulae prodigiosae ope, casa re¬ 
gia aedes facta est, qua servi, cubicula¬ 
riae apparate indutae, raedarii, coqui, 
topiarii, musici et scurrae pervagabun¬ 
tur. 

Petrus et Sophia iterum miseri. 
Rediit nox Epiphaniorum sanctissima. 
Regia Petri et Sophiae aedes purpura, 
auro, floribus, luminibus refulgebat... 
Sophia ut anniversarium noctis Epipho- 
niorum celebraret, saltationes instituerat 


ad quas rex Petrus et Sophia —sump¬ 
tuosissimo ornati vestitu—, regius comi¬ 
tatus, permulti ex omni loco nobilissimi 
viri et feminae ad festum agendum adie¬ 
runt. Festum clamoribus, musica florebat 
cum servus rapido gradu per regiae 
aulas transiens Petrum adiit, cui: 

—«Rex noster, inquit, mendici tres 
se in tua regia recipi contendunt...» 

Statimque ut haec verba protulerat 
Petrus, aulam regiam viri tres pannosi 
ingressi sunt: quorum alius barbatus, 
alius longaevus, tertius vero ater erat. 
Aciemque oculorum in Petrum intendens 
longaevus, ita eum coram invitatis om¬ 
nibus objurgavit: 

—«Petre, lignarius stultissimus atque 
sceleratissimus... consilia nostra sapien- 
tissima oblivioni dedisti; fistula nostra 
abusus es... Praebe eam nobis quia dig¬ 
nus non es qua diutius potiaris». 

Petrus capite demisso, obsecutus est. 
Et ubi primum mendicus fistulam a Petro 
acceperat, non tantum invitati, verum 
etiam aulici, lumina, mensae, regia, 
toendici tres ex oculis abierunt... 

Petrus et Sophia iterum soli, misere 

t 

induti et in tugurio ollam, ubi cicera fer¬ 
vebant, spectantes sese invenerunt... 

...In montibus excelsis e! in viridibus 
abietibus nix considebat candida. Nok 
erat Epiphaniorum sanctissima... 


JESUS ARAMENDlA, C. M. F. 

QUINTUS FABIUS 

1. Postquam Hannibal Sagun¬ 
tum evertit, Roma missi sunt Cartha¬ 
ginem legati, ut populi Romani 
quaerimonias exponerent et Hanni¬ 
balem sibi dedi postularent. Haesi¬ 
tantibus Poenis, Q. Fabius, legatio¬ 
nis princeps: «Hic ego, inquit, porto 
bellum pacemque, utrum placet su¬ 
mite*. Poenis «bellum» succlamanti¬ 
bus, Fabius bellum dare se dixit. 


2. Hannibal, superatis Pyrenae¬ 
orum et Alpium jugis, apud Ticinum 
amnem, apud Trebiam, apud Trasu¬ 
mennum Romanos profligavit. Ad¬ 
versus toties victorem missus, Q. 
Fabius dictator Hannibalis impetum 
cunctando fregit. Namque pristinis 
cladibus edoctus, belli rationem mu" 
avit. 


3. Per loca alta exercitum du¬ 
cebat, neque usquam fortunae se 
committebat; in costris plerumque te¬ 
nebantur milites. Dux neque occa¬ 
sionem rei bene gerendae amittebat, 
si qua ab hoste dabatur, neque ul¬ 
lam ipse hosti dabat Ita ex levibus 
proeliis superior discessit, ac milites 
ejus virtuti aut fortunae credere coe¬ 
perunt. 

4. His ortibus Fabius Hanniba¬ 
lem in agro Falerno incluserat; sed 
callidus ille dux sine ullo exercitus 
detrimento se expedivit. Nom arida 
sormenta boum cornibus alligavit^ 
eaque principio noctis incendit, 
metus flammarum boves sicut furore 
stimulatos agebat huc illuc discur¬ 
rentes. 

MAXIMUS CUNCTATOR 


5. Romani miraculo attoniti 
constiterunt; ipse Fabius, insidias es¬ 
se ratus, milites extra vallum egredi 
vetuit. Interea Hannibal ex angustiis 
evasit. Dein ut Fabium Romanis in¬ 
vidiosum redderet, agrum ejus, om¬ 
nibus agris circa vastatis, intactum 
reliquit. At Fabius omnem suspicio¬ 
nem a se propulsavit, nam eundem 
agrum vendidit ejusque pretio cap¬ 
tivos romanos redemit. 

6. Haud grata tamen erat Ro¬ 
manis Fabii cunctatio; eumque pro 
cauto timidum, pro considerato seg¬ 
nem vocare solebant. Augebat invi¬ 
diam ejus Minucius, magister equi¬ 
tum; dicebat enim illum in ducendo 
bello tempus terere solumque et Ro¬ 
mae et in exercitu imperium habere. 
His sermonibus excita, plebs dictato¬ 
ri magistrum equitum imperio ae¬ 
quavit. 

7. Quam injuriam aequo ani¬ 
mo tulit Fabius, exercitumque suum 
cum Minucio divisit. Cum postea 
Minucius temere proelium commi* 
sisset, ei periclitanti auxilio venit 
Fabius. Cujus subito adventu com¬ 
pressus, Hannibal receptui cecinit, 
palam confessus a se Minucium, a 
Fabio se victum esse. 

8. Eum quoque ex acie redeun¬ 
tem dixisse ferunt: «Nubes ista, quae 
sedere in jugis montium solebat, 
tandem cum procella imbrem dedit» 
Minucius, periculo liberatus, Fa¬ 
bium, cui salutem debebat, patrem 
appellavit eique deinceps parere 
non abnuit. 

Religio cujusdam adulescentis romani 

Cum Galli, Roma capta, obsiderent arces et praecaverent ne quis hos¬ 
tium evaderet, adulescens quidam romanus admirationem excitavit civibus 
inimicis. 

Gens Fabia sacrificium anniversarium constituerat in Quirinali colle. 
Ad id faciendum, Q. Fabius sacra manibus ferens, per hostium custodias 
transiit minime vociferationibus ac minis territus. Postea sacris sollemniter 
peractis, eadem via qua ierat, rediit similiter eodem vultu ingressuque cons¬ 
tanti, sperans deos futuros propitios, quorum cultu ne vitae quidem pe¬ 
riculo prohibitus deseruisset. 

Itaque revertit integer ad suos in Capitolium. Galli talem audaciam mi¬ 
rati religionisque exemplo moti, magno in honore adulescentem habuerunt. 

Marianus Viera, C. M. P. 

V cursus alumnus 
Rosarii (in Argentina) 


LUPUS ET CANIS 

Lupus fame confectus obviam cani admodum pingui venit. Tunc lupus 

cani: 

— «Tu, inquit, pinguedine dirumperis, ego vero fame pereo». Cui canis 
respondit: 

— «Ego domini mei opulentissimi sum custos et ille ossa cibique reli¬ 
quias mihi praebet munificentissimus. Ita sane venter meus sine labore 
impletur. Dominus quoque meus ossa et cibi reliquias tibi —si ei, ut ego 
inservires— large donaret. Mane ir.ecum. Vitam 9ub hujus casae tecto age¬ 
mus beatam. Hic neque imbres neque silvarum nives patieris». 

Lupus canis verba non parvi fecit; sed ecce ad canis collum alligatum 
torquem animadvertit eumque curiosus interrogavit: 

— «Quid hoc sibi vult»? 

— «Nugae sunt. Acer sum et ideo heri mei servi me saepe alligant...» 

— «Ergo non es liber»? 

— «Non omnino» 

— «Tunc, canis amice, non tibi servio. Meam libertatem catenis tuis 
praefero». 

— «Ego vero, respondit canis, domini mei reliquias fami, quae ilia tua 

vorat antepono». Jacobus Funes 

V cursus alumnus 
Barbastri 



CAUSA RETRORSUM 
INCEDENDI 

Julius: Propter nimiam potationem 
incedis uno gradu prorsum ac 
duobus gradibus retrorsum... 

Augustinus: Falleris, amice, de causa 
retrorsum incedendi: sic incedo 
quia cancros manducavi. 

Deomar Pereson 

III cursus alumnus 

Rosarii (in Argentina). 


AD SALTUM EQUI 

Excogitavit 

Paulus CatA 


Ovidium poetam si hic videris 
lugentem, ejus absterge lacrimas, 
amabo... 


BONUM HOROLOGIUM 

In urbe quadam, custodes jussi 
sunt popinas omnes media nocte 
claudere. Cum autem popina aperta 
maneret, hac hora transacta, custos 
apparuit minans: 

— «Eja, domini mei! Hora duodecima 
est». 

Tunc ebrius quidam sodalibus: 

— «..Horologium emere cogitabam, 
sed malo emere custodem: dicit 
melius horam ». 

Custos qui nihil audierat rursus 
dixit: 

— «Eja, domini! Iterum dico horam 
esse duodecimam. Omnes foras...*. 

— «Perquam optime! Ipse bis horam 
dicit», exclamavit ebrius. 

Cajetanus Gregorio 

IV cursus alumnus 

Barbastri. 

INTER AMICOS 

—Quod discrimen est inter equum 
duorum annorum et puerum de¬ 
cem annorum? 

—Nescio... 

— Res est simplex: anni octo. 

Raymundus OLOMi 


* SAPIENTIS OLITORIS RESPONSUM 

Homo quidam cum olitorem vidisset, qui olera rigabat, ab eo quaesivit: 

—Cur gramina quae natura sua in silvis germinant, luxuriant, suaviter olent, 
florent, quaeque vero homo serit et magno sudore atque labore irrigat 
saepe arescunt? 

Cui sic olitor respondit: 

— «Herbarum, quae ruri nascuntur, solus curam habet Deus et pluvia con¬ 
spergit et eas sole fecundat; cetera autem homo sua curat manu et sollici¬ 
tudine...». 


Petrus Ramos 

tota silescit 

Auctoris Ignoti cantilena 



btm. as in fan$ frut cc yui et - cif. 

Dormit hic orbi qui vigil astat, hunc pia Mater spectat adorans; 
Et sua visu lumina pascens pectore cantat. 

Visio mira Mater et infans! Oh hic et illa lilium amoenum 
Et rosa vernans! Laus amor ipsis omne per aevum. 


EXITUS CERTAMINIS 
CUI NOMEN 


Quid de Cicerone scias ostende 

(Cfr. Palaestram Adulescentium 
m. Septembri, n. 187, pag. 399) 

Digni sunt laude alumni Barbas» 
trenses VI Latinitatis cursus: 
Carolus L6pez 

et Deogratias Mosaka 


TRIANGULUM MAGICUM 


1 2 3 4 5 



1. Laudibus 

orno 

2. Abscondo 

3. Aqua 

4. Dono 

5. Vocalis 


Jesus Ripoll£s 


VIRI A RE ALIENI CASUS 

Carolus tam erat abstractus ut in 
aquam prolapsus, mortuus sit suffo¬ 
catus, quia oblitus est se scire natare. 

R. Stechina, C. M. P. 

II cursus alumnus 
Rosarii (in Argentina). 

INTER SOCIOS SEDEAS, 
QUAESO 

Alumni quidam virum qui oculo¬ 
rum usu fere carebat ludi magistrum 
habebant. Ut eum irriderent, ad au¬ 
lam asinum duxerunt. Magister cum 
in media aula aliquem stantem vide¬ 
ret: 

— «Quid, inquit, in media aula stans 
facis? Inter socios sedeas,quaeso». 

Michaei Rabert 

A. Vander Kerken - L. Remy. — 
Roma declinans. Anchologte d'au- 
teurs latins postclassiques. Edi¬ 
tioris Plantyn S. A. - Anvers. Pag. 
238. 

Ex programmate linguae latinae 
apud Belgas, scriptores posteriores ut 
Quintilianus, Seneca, Tacitus, Suetonius, 
Martialis, Juvenalis alumnis Scholae Me¬ 
diae legendi et convertendi sunt. Itaque 
hujus florilegii auctores propositum, fa¬ 
cili utilique ratione alumnis, perfectum 
voluerunt. 

Loci tamen ita selecti sunt, ut quasi 
ante discipulorum oculos antiquorum 
Romanorum vita, mores, institutiones¬ 
que proponantur. 

Rem sane prorsus attigere clari viri 
Vander et Remy in hac perpolienda an- 
thologia «Romae declinantis», quam la¬ 
tinitatis cultores magni aestimabunt. Se- 
lectiores locos Quintiliani, Senecae, 
Plinii Junioris, Suetonii, Martialis, Juve¬ 
nalis, Tertulliani, Divi Augustini in hoc 
opere gustabunt. Notae biographicae 
et litterariae scriptorum eorum textibus 
praecedunt. Neque parvi facienda, quae 
de christianis litteris sub fine operis 
praelibantur, ubi adumbratio pristinae 
historiae litterariae christianae ad Sanc¬ 
tum Augustinum contegitur. 

I. GONZALEZ, C. M. F. 

Firkel, Eva. — La mujer, vocacidn y 
destino . Edit. Herder, Barcelona, 
1958. p. 348. 


Eva Firkel hoc opere de vario mu¬ 
lieris ingenio peritissime judicat atque 
agit, recentissimis innixa investigationi¬ 
bus physiologicis, psychologicis, chorac- 
terologicis, quae ad indolem muliebrem 
spectant. 

De mulieris natura. De mulieris evo¬ 
lutione. De mulieris perfectione seu ple¬ 
nitudine. En tibi tres partes operis Evae 
Firkel, quibus mira ratione et modo 
«mundus muliebris» quasi revelatur. De 
animi enim libertate mulieri servanda, 
de communi cum viro opera, de ingenii 
muliebris ad humanum cultum facultate, 
de impedimentis quae cum intra tum 
extra mulierem huic perfectioni obiciunt, 
disputatur. 

Librum o femina feminisque dicatum, 
nulla femina ignorare debet, nam in eo 
legendo focile inveniet quibus rationi¬ 
bus, juxta naturae suae indolem et con¬ 
dicionem, attingere possit finem metam¬ 
que a Deo sibi constitutam. 

M. MOLINA, C. M. F. 

t 

Fargues, MarIa. — Tests colectivos de 

Catecismo . Edit. Herder, Barcelona, 
1961. 115 pag 

Diligentissimo cuique doctrinae chris- 
tianoe institutori opus est perpendere 
quo modo seu gradu alumni elemento¬ 
rum, quae ipse eis explicaverit, sint po¬ 
titi. Quod ut assequatur sedulus institu¬ 
tor subtiliter acuteque interrogare pue¬ 
ros debet, aliis tamen verbis, quae co- 
techismi formulis continentur. 

Quem ad finem institutoribus maxi¬ 
mae erit utilitati hic tentaminum cate- 
cheticorum liber; in eo enim inveniuntur 
quamplurimae eaeque accuratissimae 
exercitationes quibus commode investi¬ 
gari possit progressus alumnorum. 

Abund ans exercitationum seu tenta¬ 
minum copia institutoribus religiosis in 
erudiendis pueris et investigandis eorum 
cognitionibus catechismi haud parvo 
erit adjumento. 

M. MOLINA, C. M. F. 

M anual dei Catecismo Catdlico. Tomo 
V (ternas 91-113), 376 pag., 1961; 
tomo VI (temas 114-136), 364 pag. 
La vida segiin los mandamientos 
de la Ley de Dios. Las postrime- 
rlas. Edit. Herder, Barcelona, 1964. 

His duobus pulchris voluminibus, 
quae lectoribus Palaestrae legenda prae¬ 
bemus, Bibliotheca Catechetica Herder 
amplificatur atque lucupletatur. Utroque 
in volumine idem gradus seu tenor ser¬ 
vatur quam in superioribus voluminibus 
quae jam diu in lucem edita sunt. 

Uniuscujusque lectionis quaestio seu 
thema hac via et ratione evolvitu r ; Pri¬ 
mum doctrinae christianae institutor 
quasi praemonetur quae sint praecipua 
quaestionis elementa, quo modo ad ea 
puerorum indoles sese habeat, quasnam 
considerationes seu cogitationes eis sub¬ 
jici oporteat, in quot partes lectio quae¬ 
que sit dividenda, quod tandem propo¬ 
situm seu finis assequendus. 

Professoribus religionis et doctrinae 
christianae institutoribus ex utroque vo¬ 
lumine magna rerum argumentorumque 
copia suppetet ad pueros alloquendos 


hortandosque in via et observantia 
praeceptorum divinae legis et in cogni¬ 
tione illarum veritatum, quae vulgo 
«novissima» appellantur. 

Catecismo Junior. Versi6n castellana. 
244 pag. Edit. Herder, Barcelona. 
1962. 

En liber quasi summarium seu epito¬ 
me «Catechismi Catholici», quem Domus 
Edifrix Barcinonensis Herder in lucem 
quondam vulgare coepit. Opus tamen 
plane absolutum judicamus, quo recte 
uti possumus tamquam curriculo quo¬ 
dam primario in tradenda institutione 
religiosa. 

Catechismus Junior totam salutis nos¬ 
trae historiam complectitur. Necesse est 
enim omnibus christifidelibus merita re¬ 
demptionis Jesu Christi sibi ipsos appli¬ 
care, dum hodiernam vitam in ferris de¬ 
gunt et in aeternam peregrinantur. 
Quem ad finem et viam ingrediendam 
suscipiendamque, tutus securusque Cate- 
chismus Junior. 

Non videtur quidem magna copia 
eaque, ut plerumque solet, arida inter¬ 
rogationum et responsorum, sed in Ca- 
fechismo Juniore novissima artis docen¬ 
di adjumenta et auxilia adhibentur pae- 
dagogica, quibus praecipua memoriae 
facillime mandentur. 

Cum Catechismus Junior eo consilio 
sit exaratus ut non tantum institutioni 
religiosae sed etiam moribus et vitae in- 

v 

serviat, iis in primis perutilem aestima¬ 
mus, qui, Ium puerili tum adulta aetate, 
primis elementis institutionis religiosae 
carent. 

M. MOLINA. C. M. F. 

Durrwell, F. X. — La Resurreccidn de 

Jestis, misterio de salvacidn. 389 pag. 
Edit. Herder, Barcelona, 1962. 

Hoc F. X. Durrwell opus non est unus 
plus librorum quibus amplissimi Theolo¬ 
giae fines abundant, sed vero et mirifica 
in re inventio seu revelatio. Cimus, theo¬ 
logus ostendere nititur momentum et 
pondus Resurrectionis lesu Christi non 
tantum quosi adduceret merum argu¬ 
mentum apologeticum, sed tamquam 
partem praecipuam unius mysterii salu¬ 
tis: Mortis et Resurrectionis. 

De Resurrectione igitur agit auctor 
fretus et Synopticorum et loannis et in 
primis Pauli testimoniis. Totis viribus quo¬ 
que significare contendit vitam novom 
quam inaugurat Christus; quam vero vi¬ 
tam Christifideles vivere debemus, sci¬ 
licet, in gratia vivere seu novum vivendi 
genus, quod nobis Christus resuscitatus 
est largitus. 

Novem capita volumine continentur: 
I: Resurrectio Christi, mysterium salutis. 
II: Incarnatio, mors et resurrectio. III: Re¬ 
surrectio seu Spiritus Sancti effusio. IV: 
Resurrectionis consecutiones. V: Resur¬ 
rectio 3esu, ortus Ecclesiae. VI: Ecclesiae 
vita in Christo resuscitato. VII: Progres¬ 
sus et consummatio mysterii paschalis in 
Ecclesia. VIII: Quo pacto mysterium 
Christi increverit. IX: Mysterium paschale 
ejusque in caelis consummatio. 

Liber indicibus scriptorum memora¬ 
torum, locorum biblicorum et rerum fini¬ 
tur. Opus maximi momenti recentissimae 
theologiae, immo et necessarium, prae¬ 
sertim cum ejusdem ope et origo et in¬ 
crementum Ecclesiae perlucide illustretur. 

M. MOLINA, C M. F. 


Bardon, Henry. — II genio latino. Ver- 
sione di Ettore Paratore. Edizio- 
ni delTAteneo, Roma, pag. 270. 

Volumen hoc vere ampla et luculen¬ 
tissima synthesis est pristinae Romae, al¬ 
mae matris cultus nostri atque humanita¬ 
tis. Ubi primum clarus vir Hector Paroto- 
re perlegit adversaria omicissimi Profes¬ 
soris H. Bardon, librum editum italica 
veste voluit: «Questo libro e urgente, Io 
pubblico». Ex quo italica conversio prius 
in lucen venit, quam primigenium opus 
gallicum. 

In introductione Professor Paratore 
de re libenter sermonem facit ac libri 
dotes in cae Ium evehit (pp. 5-17). Pro¬ 
oemium e contra Professoris Bardon 
quam brevissimum: a collega enim pro¬ 
positum et ratio viae erant explonato. 

En tibi libri contextum: 1. Uamore 
per la terra (pp. 21-52). 2. La patria 
e il patriottismo (pp. 53-86). 3. Tradi - 
zione e innovazioni (pp. 87-123). 4. La 
yioia di vivere (pp. 125-174). 5. 11 
senso delVumano (pp. 175-216). 6. La 
melanconia latina (pp. 217-258). 

Breviores paginae epilogi gratia, rem 
argumentumque totum scite absolvunt 
indices sequuntur. Undecim libro inse¬ 
runtur tabulae pictae, quae rem totam 
illustrant. 

A. MARQUFS, C. M. F. 

Biblia en colores Versi6n espaftola. 
96 pag. Edit. Herder. Barcelona, 
1963. 

Editores Domus Librariae Herder sol¬ 
licite curaverunt ut pueri in Librorum 
Sacrorum familiaritatem venirent talis 
Bibliae ope, quae eorum ingenio, natu¬ 
rae sludiisque responderet. 

Imagines el colores semper ab Eccle¬ 
sia magni sunt aestimati in exponendis 
et explicandis —praesertim populo ru¬ 
di— veritatibus. Unde medio aevo «Bi- 
blia pauperum» illa, vivissimis imagini¬ 
bus coloribusque illustrata, picturae mu¬ 
rales, fenestrarum specularia, columnae 
porticusque, cetera omnia quae ornatui 
templorum inserviebant, inde a princi¬ 
pio mundi usque, ad extremum judi¬ 
cium repraesentationes, ex historia sacra 
profecta erant. Itaque illius temporis 
christifideles —plerumque rudes homi¬ 
nes— quae in sacris contionibus audie¬ 
bant eadem in aedium apparatu sensi¬ 
bili modo exspectabant. 

Opere «Biblia en colores» aliquid 
simile erga pueros aetatis nostrae inten¬ 
ditur. Narrotiones, picturae, colores, ce- 
teroque maxima cura eliguntur. Quare 
matres et doctrinae christianae instituto¬ 
res utilissimum habebunt adjumentum in 
hac Biblia coloribus illustrata, ut praeci¬ 
pua Veteris Novique Testamenti eaque 
puerorum captui accommodata, vivide 
et reverenter tradant. 

M. MOLINA, C. M. F. 

MoNDEN, L. — El milagro. si%no de 
salud. 328 pag. Edit. Herder. Bar- 
celona, 1963. 

Semper de miraculo acriter vehe- 
menlerque disputatum est. De miraculo 
autem christiano credentes et increduli 
quinquaginta abhinc annos in dies opi¬ 
nionem mutaverunt. Nunc vero, ut 
ineunte saeculo XX mos vigebat, nihil 
scientificum putatur miraculum plane 
reicere: res seu eventus miraculosus non 
admitti non potest, quamvis scientia in 


tractandis miraculis explicationem natu¬ 
ralem expostulare nitatur. Theologia 
catholica viam quoque et rationem per¬ 
pendendi miraculum novavit: miraculi 
pondus ac momentum in eo esi ut tam¬ 
quam signum habeatur et tamquam sig¬ 
num ab homine veritatem religiosam 
quaerenti suscipiatur. Haec vere virtus 
apologetica videtur. 

Primum auctor de miraculo christia¬ 
no in universum agit; deinde vim apo- 
logeticam supra constituit: Ecclesia nam¬ 
que catholica miraculum adit el adhibet 
tamquam signum quo doctrinae suae 
auctoritas et fides confirmetur. Ergo 
Ecclesia tantum definire debet quaenam 
miraculi sit natura, quo munere miracu¬ 
lum fruatur, quo pacto et quibus ad¬ 
junctis sese habere debeat ut genuinum 
appareat signum, ubinam ejus apodicti¬ 
ca vis insit. In altera parte apologetica 
miraculi constituitur. Res historica prius 
stabiliri debet simul atque ostenditur 
quo modo discernenda tamquam signum 
rite divinum. 

Liber plurimorum intererit lectorum, 
cum, praeter miraculi ipsam naturam et 
cognitionem, luculenta cimi, theologi 
virtus in dicendo splendeat. 

M. MOLINA, C. M. f. 

Indart, M. J. — Jestis en su mundo. 
275 pag. Edit. Herder, Barcelon 3 , 
1963. 

Si virum egregium, qui magnum in 
aequales momentum habuerit, plone pe 
nitusque cognoscere velimus, opus est 
nos in primis investigare omnia quibus- 
cum conjunctissime ipse vixerit. 

Hac ratione et via M. ]. Indart pro¬ 
cedit. Ut plenior Evangelii et lesu Christi 
cognitio fiat, perlustrari oportet quae 

cum eodem consuetudinem habuerunt. 

In opere «Jesus en su mundo» auctor 
studiis «(Scholae Biblicae Hierosolymita¬ 
nae» et ratione exegetica P. Bernard fre¬ 
tus «mundum», ut ita vulgo dicam, )esu 
investigat. 

Hic totius operis ordo et index: Pro¬ 
oemium (7 8). Ii qui ]esu populares fue¬ 
runt (9-34). Ejus amici (35-62). Pecca¬ 
tores (63*80). Mulieres (81-104). Maria 
Magdalena (105 126). 3esu cognati (127- 
148). Praecursor Domini (149*172). Eth¬ 
nici seu gentiles (173-192). Romani (193- 
214). Aegroti (215-234). Pueri (235-248). 
luvenes (249-260). Turbae (261 275). 

Nemini dubium est quin liber qui 
«3esus en su mundo» inscribitur, magnae 
futurus sit utilitati ad perfectius cognos¬ 
cendum Jesum Christum. 

Tilmann, K. — La penitencia y la 

conftsidn. 382 pag. Edit. Herder, 
Barceluna, 1963. 

Quamplurimi sacerdotes et doctrinae 
christianae institutores et christifideles 
grato animo sine dubio librum suscipient 
cui est index «La penitencio y la confe- 
sion» a Domo Libraria Herder vulgatum. 
Nam nonnullis catechismis operibusque 
Theologiae Moralis inducimur ad vitam 
christianam in decalogo tontum et in 
primis constituendam, adeo ut decem 
dumtaxat praecepta ab homine Deus 
expostulare et ideo in eis adimplendis 
tota vito chrisliana consistere nobis vi¬ 
deatur. 

Quam vitae opinionem seu structu¬ 
ram nemo non videt deficientem esse 
immo et falsam. Nam vita christiana non 
e praecepto tantum quasi extrinsecus 
emanat sed e re vera et exemplo Dei 
revelati qui hominis voluntatem ita sibi 


devincit. Potius quom: «Hoc fac, hoc ne 
feceris» esto: «Inspice Deum eique re¬ 
sponde». Haec vera morum vitaeque 
christianae regula. 

Considerandum nobis in primis 
Deum omnibus servitiis nostris nostram 
praeferre voluntatem nosque debere non 
tantum litteram praeceptorum adimplere 
quantum intimam Dei possessionem in¬ 
tendere. Quae cum ito sint, hujus operis 
auxilio commode juvabimur ad cogi¬ 
tandam poenitentiam et confessionem 
sacramentalem tamquam tutam viam 
qua in libertatem filiorum Dei liceat 
pervenire. 

M. MOLINA, C. M. F. 

HAring, B. — EI matrimonio en nuestro 
ttempo. 596 pag. Edit. Herder, Bar¬ 
celona, 1964. 

Nulla alia fortasse oe tote quam tem¬ 
poribus nostris tam necessarium fuit acu¬ 
te discernere quae permanere debeant 
et quae valeant mutari in matrimonio et 
familia. Tantummodo genuino harum 
rerum discrimine perpendere licebit quod 
primum est et potissimum in his institu¬ 
tionibus et quod ex hodiernis odjunctis 
adventicium oritur. 

Cimus, theologus B. Haring non tan¬ 
tum theoretico familiae fundamenta ja¬ 
cere conatur verum etiam ex illis infert 
atque concludit quo pacto sese debeant 
habere qui in motrimcmo fomilicque 
versentur el salutem animi oc perfectio¬ 
nem assequi velint. Prima operis pars 
videtur praevia in matrimonium intro¬ 
ductio quaedam; in altera parte de na¬ 
tura et munere atque officiis familiae a- 
gitur; in tertia demum e theoreticis fami¬ 
liae principiis quasi reguloe vitae ‘et 
sanctificationis deducuntur. 

Hoc opus cimi, scriptoris libri cui est 
index «La ley de Cristo» magno erit ad¬ 
jumento et sacerdotibus qui in anima¬ 
rum curam incumbunt et laicis qui in 
matrimonio et familia vitam degunt, ut 
rite observentur tum quae a traditione 
saeculari in hac re hereditate sunt re¬ 
licto tum quae tempora nostra expostu¬ 
lare videntur. 

M. MOLINA, C. M. F. 

Cecchi, Sergio. — Cicerone: Brutus. 
Societi Editrice Dante Alighieri p. 
a. (Albrighi, Segati e C.), 1963. 
Milano. Pag. 200. 

Praecipua opera rhetorica a M. T. 
Cicerone exarata sunt: De oratore libri 
III, Orator ad M. Brutum, Brutus vel De 
claris oratoribus. In hoc vero edendo 
explicandoque nuper curam adhibuit 
praeclarus latinarum litterarum magister 
S. Cecchi. 

Jam vero, ex sententia Professorum 
B. Riposati et R. Canlarella, «Traditio, 
la Nuova Collezione di Classici greci e 
latini della benemerita Casa Editrice 
«Dante Alighieri», si propone di dare 
alia Scuola Italiana una serie di com¬ 
menti che alia seriela scientifica con- 
giungano una viva interpretazione delle 
grandi opere letterarie dellantichita, 
mirando alie reali esigenze della nostra 
Scuola». 

Quod mirifice in hoc volumine per¬ 
fecit clarus vtr S. Cecchi. Copiose in 
introductione disserit de eloquentia et 
rhetorica Ciceronis aetate, de mente 
propositoque thetorico dpud Ciceronem, 
de operibus Ciceronis rhetoricis, de tra¬ 
ditione manu Scripta operis cui titulus 
Brutus (pp. 7-22). 


Tum adhibetur textus latinus amplis¬ 
simis notis de grammotica, rhetorica 
historia, aesthelica ornotus. Textus lati¬ 
nus, ut plurimum, idem atque propositus 
a philologo Mortho ( Ciceron, Brutus, 
Les belles lettres, Paris, 1960), cui non 
nullae tamen variotiones ab auctore 
sunt, dato opera, suffectae. 

I. GONZALEZ, C. M. F. 

Cdzens, M. L. — Manual de herejias. 
136 pag. Edit. Herder, Barcelona, 
1964. 

Libellum quem legendum lectoribus 
nostris commendamus, maximi momenti 
et utilitatis videtur. Veritates enim chris- 
tianae, ubi ab hominibus sunt susceptae, 
adulterari periclitantur non tantum mala 
fide, verum etiam quod mentes quoe eos 
accipiunt non omnino praejudiciis ca¬ 
rent vel ignave eas exspectant. Sunt re 
vera mentes quae propriis cogitationi¬ 
bus agitantur. Ex quibus quam facile 
haeresis oriri potest. 

Angusti operis fines scrutationem 
omnium haeresum non patiuntur, quod 
auctor operam in primis navat praeci¬ 
puis tantum haeresibus indagandis. Se¬ 
decim capitibus hujus modi errores di¬ 
lucido ordine exponunfuf et appendice 
quoque miriores quaedam haereses ex¬ 
planantur e quibus praecipuae aetate 
recentiore emanarunt. 

Vide re licebit hoc volumine errorum 
non certe languidiorem fieri expositio¬ 
nem, sed in illis explicandis auctorem 
testificari quo pacto veritas, Apostolis 
oiim concredita, sibi per saecula viam 
patefecerit lucidiusque in dies hominum 
illuminet mentes quae eam vehementer 
sincerecjue inquirunt. 

M. MOLINA, 'C M. F. 



Bibliographia 


451 


Pocock, D. F. — Antropologia social. 
135 pag. Edit. Herder, Barcelona, 
1964. 

Locutio «antropologia socialis», ut 
technice dicitur, duplicem implicat no¬ 
tionem, speculativam scilicet et empiri¬ 
cam, quibus auctor uti vult in hoc ope¬ 
re. Nam antropologia hominem describit 
quoad corpus et genus et variam sese 
gerendi rationem spectat. De re igitur 
agitur empirica. Contra, scientia socio- 
logica longinquae jam diu consideratio¬ 
ni speculativae, juxta multorum opinio¬ 
nem, est annexu de munere et officio 
hominis in societate. Duplicem investi¬ 
gandi modum D. F. Pocock servat. 

Hoc opere, quamvis perpaucis pagi¬ 
nis, auctor in hodiernam rem prospec¬ 
tum offert et adultam nunc aetatem an- 
tropologiae socialis manifeste significat 
et amplissimam admodumque variam 
quaestionum visionem proponit, adeo 
ut potissimum intersit et theologorum et 
philosophorum et juvenum institutorum 
et omnium studiosorum qui sese scientia 
hominis initiare velint. 

Xiberta, B. M. — Introductio in sacram 
Theologiam . Editio secunda recog¬ 
nita et aucta 292 pag. Herder, 
Barcelona, 1964. 

Auctorem ipsum in prooemio Ad 
lectorem dicentem inducamus quo pe¬ 
nitius consilium ejus et mentem perspi¬ 
ciemus: «Interest proinde ut denuo 
quaestiones introductoriae in unum col¬ 
ligantur et oportuna amplitudine donen¬ 
tur: verbo, renovetur introductio in s. 
theologiam... 3am aliqui viorp strave¬ 
rant... Sed existimo aequam nondum in¬ 
ventam esse viam... Ideo enitendum est 

« * * 


ut apta inveniatur introductio, qua s. 
theologiam, scientiarum reginom, recte 
colere doceamur... Quod cum exspec¬ 
tamus, conatus sum quantum potui ope¬ 
ram huic labori navare. Porro in hoc 
maxime mihi incumbendum visum est, 
ut determinaretur radix unde theologia 
exoritur; nam inde pendet quod non ex 
arbitrio sed ex objectiva rei condicione 
signentur natura, proprietates, munera, 
methodus, fontes s. theologiae». 

Potissimum, praesertim hodie, inter¬ 
est ut unitas et rectus ordo in discipli¬ 
nis theologicis serventur, ut revelatio et 
distinctio inter sacram theologiam cete- 
rasque scientias claro et perspicua per¬ 
maneat. Hujus modi quaestiones quam- 
plurimae exponuntur in hoc opere at¬ 
que disputantur. 

Altera vero editione auctor opus am¬ 
pliavit ut plures quaestiones quae ex 
scientiis non theologicis quaeque in theo¬ 
logiam modo introducuntur, caperentur. 
Sed maxima est fides superiori editioni: 
theologiam ejusque postulata apte ut 
scientiam explicare. 

M. MOLINA, C. M. F. 

Moeller, Ch. — Mentalidad moderna 

* . t 

y evangelizacidn. Dios, Jesucristo, 
Maria, la Iglesia. 322 pag. Edit. 
Herder, Barcelona, 1964. 

. • .» s • t . 

Haec cimi. Professoris Universitatis 
Lovaniensis disputatio duplici quasi car¬ 
dine vertitur: recentiorum hominum 
mente'rerumque visione, quae axis so- 
ciologiae teligipsae videtur et rqtione 
OC via catechetica, quae a*is etiam di¬ 
citur evangelizatippis. Deus, Christus, 
Mario, Ecclesio —quae sunt tptips ope- 

ris argumenta— ab hoc duplici quas» 
angulo conspiciuntur. 

Lovaniensis Professor, prima parte, 
describit quo habitu et animo homines 
aetate nostra Dei problemati confor¬ 
mentur (pp. 25-122). Auctor, altera par¬ 
te, fuse penitusque investigat quare in 
religione christiana omnia in Christo 
consistant, (pp. 123-196), Tertia pars, 
quae Beatissimam Virginem spectat, in¬ 
terjectum quoddam spatium videtur ad 
quartam partem ingrediendam, nam ma- 
riologia minime a christologia et eccle- 
siologia sejuncta cogitanda est (pp. 197- 
248). Maxima autem operis novitas vi¬ 
detur doctrinae ecclesiologicae exposi¬ 
tio. Oecumenicis fretus rationibus C. 
Moeller ostendit christifideles extra Ec¬ 
clesiam utilia quoque invenire posse, 
quin Ecclesiam deminuere et parvipen¬ 
dere velit vel asserere anglicanos et lu- 
teranos doctrinam in quacumque fidei 
articulo pleniorem quam catholicorum 
habere. 

En liber qui, non cursim sed pede- 
temptim, quieta meditatione, legi tan¬ 
tum debet. Duplex typorum genus lec¬ 
tionem faciliorum reddit, quod praecipua 
auctoris cogitata typo majore cetera 
autem minore exprimuntur. Opus omni¬ 
no commendandum. 

M. MOLINA, C. M. F. 

Cotton, G£rard. — Vocabulairc rai - 
sonni latin-francais, groupant les 
mots d'apres leur parenti 6tymo- 
logique. Troisffcme 6dltion. H. Des- 
sain, Ltege. Pag. X-310. 

Opus litterarum latinarum alumnis 
maximi momenti, cum laboris et studii 
adminiculum quam utilissimum sit. Supe¬ 
riores libri editiones a Consilio ad fo¬ 


vendam perficiendamque apud Belgas 
Disciplinam Mediam Nationis maxima 
sunt laude cumulatae. 

Critica praefatio clari viri UU. van 
Rijckevorsel operi praeit, cujus quidem 
sententia Vocabularium et commodum 
et perpetuum ab alumno latinitotis aes¬ 
timabitur. 

Commode ; Televe y trouvera, grou- 
pes par families, tous les mots qt/il a 
quelque chance de recontrer au cours 
de ses etudes... Dtirable; Televe pourra 
s en servir avec profit croissant jusquc 
a Ia fin de ses etudes». 

Paucis de breviationibus explicatis 
deque signis usu receptis, pars libri pri¬ 
ma his contrahitur capitibus: I. De prae¬ 
fixis. II. De suffixis. III. De vocabulorum 
formatione. IV. De sensus mutationibus. 
Altera vero pars lexico latino etymolo¬ 
gico ( mots Qroupes par families) con¬ 
stituitur. Denique tertia libri pars Indice 
alphabetico omnium vocabulorum me¬ 
moratorum perficitur. Scite in Vocabu- 
lario distinguuntur indices qui dicuntur 
«frequentiae» a clarissimo viro M. Ma- 
thy propositi (Cf. M. Mathy, Vocabu- 
laire de base du latin, OCDL, Paris, 

1952). 

t. gonzAlez, c. m. f. 

Gunkel, T. — EI pan de la palabra. 
Homillas para todos los domingos 
y principales fiestas dei afto, 360 
pag. Edit. Herder, Barcelona, 1964. 

Sicut titulus libri ipse indicat, auctor 
hoc opere lectoribus praebere voluit ve¬ 
rum cibum, verum «verbi panem* quo, 
quin fastidiemur, sapidissime quotidie 
vescamur. Divini verbi praeconium unam 
e praecipuis missae dominicae partibus 
esse considerari oportet. 

Unde res seu orgumenta harum ho- 
miliarum aptissime liturgiae cujusque 
diei dominici vel festi respondeant. Auc¬ 
tor totis viribus nititur nuntium biblicum 
nuntiare —verbum Domini— sine inutili 
profluentia verborum et ornatu: sobrie, 
quamvis alte, Evangelium est explican¬ 
dum. 

Jam inde a primis paginis T. Gunkel 
christifideles certiores facit se ipsos prae- 
porandos esse ut utiliter verbum Dei 
suscipiant. Considerore debent divini 
verbi praeconium unumquemque Chris¬ 
tianorum singulari privatoque modo urge¬ 
re; cui tum aperire tum claudere animum 
omnes posse; verbum Dei hominibus qui 
extra Ecclesiam vivunt, per nos omnes 
vulgandum quoque esse. 

Haec homiliarum series magnum erit 
adjumentum iis quibus condonari mos 
est atque officium; qui eisdem utantur 
facile convincentur quo modo assidua 
et pia sermocinatione sicut viva familia 
et communitas populus Dei possit aedi¬ 
ficari. 

M. MOLINA, C. M. F. 

Sanson, H. — Espiritualidad de la 
vida activa. 356 pag. Herder, Bar- 
celona, 1964. 

Sacerdotes qui animarum sunt du¬ 
ces, consiliarii multarum consotiationum 
religiosarum laicorum ipsique laici omni 
tempore animadverterunt quam magna 
sit difficultas qua laici vitae activae de¬ 
diti ab oratione impediuntur. 

Auctor, hoc opere, non vult pro ora¬ 
tione in actionem dicere aut actionem 
adversus orationem defendere, sed chris- 
tianos qui in strepitu mundano vivunt 
de oratione illustrare. Unus tantum est 
sensus pietatis seu religionis christianaec 


fides erga Spiritum Christi et Ecclesiae. 
Nulla alia mystica disciplina atque illa 
qua homo Spiritum Christi et Ecclesiae 
experitur. Nulla alia sanctitas quam in 
animo praesentia ejusdem Spiritus Christi 
et Ecclesiae. Sed pietas, mystico disci¬ 
plina, sanctitas variis unius praecipuae 
rei speciebus conformari potest. 

Nunc vero nostris temporibus potis¬ 
simum arridet homines considerare, 
quamvis implicatos officiis terrestribus, 
aeternum finem persequentes. Quae 
cum ita sint, nihil dubii quin in animis 
oriatur studium et necessitas theologiae 
spiritualis magis elaboratae vitae acti¬ 
vae* Itidem vero progressui —«promo¬ 
tio» vulgo dicitur— laicorum in Ecclesia 
intersumus; quod considerotioni christia- 
nae novas de theologia spirituali quaes¬ 
tiones subjicit disputandas. Uno verbo: 
elaboranda est spiritualitas quaedam 
quae laicorum vitae maxime accommo¬ 
detur. 

Opus validissimis argumentis, pon¬ 
derosa et lucida rerum expositione, niti¬ 
da typorum expresione, novitate doctri¬ 
nae ornatum, dignum ducimus quod 

omnibus commendetur. 

M. MOLINA, C, M. F. 

Martimort, A. G. — La Iglesia en 
oracidn . Introducci6n a la liturgia. 
1024 pag. Edit. Herder, Barcelona, 
1964. 

En opus quod verum corpus ency- 
clion appellari potest ab Editrice Domo 
Herder in lucem affabre editum potissi- 
mumque ab omnibus exspectatum. 

Ipsum audiamus scriptorem: «Hoc 
opere ad exitum perducere.velimus quod 
in votis fuit desideratissimo viro Dom. 
Beauduin de renovanda re liturgica. 

Palabat enim ille progressum liturgicum 
difficulter factum iri nisi sacerdotibus et 
ad socerdolium candidatis et eliom lai- 
cis in manibus praesto esset liber ma¬ 
nualis quo edocerentur «pietatem Eccle¬ 
siae» intellegere et amare». Ob historica 
opera, experientiam spiritualem, curam 
pastoralem de re lilurgico multo peni¬ 
tius ingressi sumus in orationis Ecclesiae 
intellegentiam. Quapropter hoc opus o 
superioribus eo differt quo, quantum id 
fieri potest, temporis necessitati subve¬ 
niatur. Antiquitatis indagatione magno¬ 
pere juvamur in custodiendo thesauro 
a Domino nobis concredito; quae cum 
ita sint, studium iiturgiae finibus romo- 
uis tantum circumscribere non debemus; 
quare hoc libro aliis ritibus, in primis 
Orientalibus jure locus ille tribuitur, 
quem jam inde o Leone XIII et Pio XI 
Sancta Sedes pro eis expostulabat. 

Ecce introductionis hujus ad rem li- 
lurgicam index: Index universus (pp. 9- 
19). Prooemium (pp. 20-24). Catalogus 
siglorum (pp. 25-29). Introductio univer¬ 
sa (pp. 30-88). Prima pars: Rei liturgi- 
cae fundamenta. I. Structura et leges 
celebrationis liturgicae (pp. 89-220). II. 
Theologia celebrationis liturgicae (pp. 
221-282). Pars altera: Missae sacrifi¬ 
cium cultusque Euchorisfioe. I. Notionis 
Missae in universum (283-360). II. Ri¬ 
tuum et orationum Missae examen (pp. 
361-472). III. Eucharistiae extra Missam 
cultus (pp. 473-510). Pars tertia: De ce¬ 
teris Sacramentis et Sacramentalibus 
(pp. 511-714). Pors quarta: De temporis 
sanctificatione. I. Dies Dominicus et 
hebdomada (pp. 715-738). II. Annus li- 
turgicus (pp. 739-839). III. Horarum 
oratio (pp. 840-934). Appendix (pp. 
935-972). Indices rerum et nominum 
(pp 973-1019). 


Quindecim cimi, viri Iiturgiae peri- 
tissimi, qui A. G. Mortimort moderante 
hoc exarorunt volumen, continuo ante 
oculos habuerunt textum recentis Con¬ 
stitutionis ejusque Motus Proprii, quorum 
loci et paragraphi passim memorantur. 
Perennius aere in re liturgica monumen¬ 
tum. 

M. MOLINA, C. M. F. 

Pasoli, Elio. — Sagi di Grammatica 
latina (a. 1961). — Galboli Gual- 
tiero, Studi Grammaticali (a. 1962). 
Nicola Zanichelli, Editore, Bo- 
logna. 

Aliquot obhinc annis selectae edun¬ 
tur lucubrationes de humanioribus lin¬ 
guis curante Universitate Studiorum 
Bonnonioe. Tomus nonus hujus biblio¬ 
thecae o claro viro E. Pasoli exarotus, 
est de selectis grammaticae lotinae 
quaestionibus. Prooemio, introductione 
notaque librorum praemissis (pp. VII- 
XIV), his partibus constot libellus; I. Ca¬ 
tullo e Ia dedica a Cornelio (pp. 1-8), 
II. Cic. Q. fr. 2, 9 (10), 3. (Per un’inter- 

pretazione grammaticale dei giudizio 
di Cicerone su Lucrezio (pp. 9-28). III, 
Problemi de sintassi (pp. 29-56). IV. Per 
una trattazione sistematica dei periodo 
ipotetico (pp. 57-84). 

Professor vero G. Golboli, in volu¬ 
mine XI, de non nullis grammaticis 
quaestionibus agit, quae sunt; I. Sulla 
construzione impersonale: «dicitur eo 
tempore matrem Pausaniae vixisse» 
(Nep. 4, 5, 3) (pp. 1-116). II. Infinito jus- 
sivo latino (pp 117-126). III. Participio in 
-turus e infinito futuro allivo (127-138). 
IV. La tendenza grammaticale dell auc- 
tor ad Herennium (pp. 139-242). Praeit 
index generalis et praefatio (pp. V-XII), 



dtbliographia 


455 


memoratorum locorum index consequi¬ 
tur (pp. 243-258), Corpus quod STUDI 

inscribitur maxime cultoribus linguae 
latinae et graecae est commendandum. 

I. GONZALEZ, C. M. F. 

Laloup, J. — La cienda y lo humano 
380 pag Edit. Herder. Barcelona, 
1964. 

Nemo infitiari potest quin scientia¬ 
rum progressu, spatii occupatione, juve¬ 
nes ad studia scientifica inducantur. 

Quam igitur vim habet haec scien¬ 
tifica congnitio? Quae autem est huma¬ 
ni cultus et traditionis virtus? Hisce in¬ 
terrogationibus suo volumine «La ciencia 
y lo humano» J. Laloup dat responsa 
penitusque operem scientificam pene¬ 
trans scientiarum artem criticam elabo¬ 
rat. 

Inventa scientifica in extremum dis¬ 
crimen adduxerunt vim et momentum 
humani cultus et traditionis europaeae. 
Nihil mirum si scientia recentiorum ve¬ 
terumque philosophia inter se collidunt, 
adeo ut homo hodiernus fidem et reli¬ 
gionem funditus confirmare cogatur. 
Sed —auctor ita defendit— haec 
scientiarum, quae experientia nituntur, 
oppositio adversus veteres illas scientias 
animi revocari valet, nam scientia re- 
centior cum illis se consociare potest, 
etsi in eosdem effectus nequeant con¬ 
venire. Haec tamen differentia utraque 
vario modo mutuo locupletatur. 

«La ciencia y lo humano» opus ergo 
luculentum ducimus ad illustrandam 
quaestionem illam hominis et rationis 
technicae, scientiae et religionis et ad 
ampliora itinera in veram humanitatem 

christianam patefacienda. 

M. MOLINA, C. M. F. 


Merton, T. — Vida y santidad. 175 
pag Edit. Herder, Barcelona, 1964. 

Cimus, scriptor Thomas Merton, cu¬ 
jus opus Domus Editrix Herder vulgavit, 
certiores nos facit principiorum et ele¬ 
mentorum vitae spiritualis simplici since* 
roque quodam dicendi genere, quo vis 
singularis ipsius sermoni inseritur. 

T. Merton nullum ait esse discrimen 
inter sanctitatem hominis laici et reli¬ 
giosi, praesertim cum vita christiana una 
eademque sit omnibus christifidelibus; 
nam «vita activa» idem est atque parti¬ 
cipem fieri illius magnae «missionis» Ec¬ 
clesiae apud homines. Quod omnium 
baptizatorum interest: omnes homines 
eodem communique vocatione, ut in 
«vita activa» sancti fiant, vocantur. 

Tota cimi, scriptoris lucubratio «gra¬ 
tia» mirabilique vitae interioris vi potius 
quam voluntatis humanae nititur. Spiri¬ 
tus Sanctus Christique in animis vita, 
vitae supematuralis potissimum exstat 
fundamentum. Totus plane liber fidem 
efflat et amorem vehementem erga 
Deum Patrem nostrosque in Christo fra¬ 
tres. Doctrina christiana Novi Testamenti 
in sermonem hodiernum miro modo 
convertitur. Quod quidem maximum 
fortasse sit operis meritum. Quare nihil 
dubii quin lectoribus liber sit in deliciis. 

M. MOLINA. C. M. F. 

Armstrong. A. H. — Markus, R. A. 
Fe cristiana y filosofia griega. 176 
pag. Edit. Herder, Barcelona, 1964. 

Saeculo II p. Ch. natum initum est 
colloquium inter christifidelium doctri¬ 
nam et philosophiam graecam. Quod 
accidit cum nonnulli sapientes philoso¬ 
phicis imbuti disciplinis in Ecclesiam 

ingressi sunt et cum aliqui quoque phi¬ 
losophi pagani novam doctrinam inves¬ 
tigare coeperunt. 

Cimi, viri Armstrong et Markus hoc 
opere consilium habuerunt nonnullas vi¬ 
ces et momento describere illius com¬ 
mercii inter graecam cogitandi rationem 
et novam revelationis doctrinam. De pri¬ 
mo praesertim tempore colloquii aucto¬ 
res agunt, cum philosophia graeca ipsa 
per se habebat vitam libris minime man¬ 
datam et cum traditio cogitationis chris- 
tianae e primordiis quasi erumpebat. Ta¬ 
men non tantum de temporibus agitur 
Sanctorum Ecclesiae Patrum, sed res 
quoque protrahitur usque ad saeculum 
XII, quo summum cum Aristotele fit col¬ 
loquium. 

Opus in decem capita dispertitur, 
quorum quinque prima A. H. Armstrong, 
cetera R. A. Markus exaravit. Parvum 
volumen lectoribus nostris magno opere 
commendamus. 

Nell-Breuning, O. — Capitalismo y 
salario justo. 183 pag. Edit. Herder, 
Barcelona, 1964. 

Hoc parvum volumen est maximi 
momenti, quoniam omnium interest rite 
perpendere exagitatam mercedis justae 
quaestionem quae in re oeconomica po¬ 
tissimum valet. 

Temporibus decurrentibus operarii 
idoneum locum occupare potuerunt in 
societate nostra oeconomica, praesertim 
vero propter eorum consociationes et 
conventus. Tomen perpetua rerum evo¬ 
lutio novas semper condiciones et diffi¬ 
cultates affert, quorum problemata, cau- 
soe, solutiones ab auctore perite et scien. 
ter disputantur. Primum Nell-Breuning 


oeconomicum paucorum hominum po¬ 
tentatus ( capitalismo ) in plures species 
distinguit historiamque seu evolutionem 
per superiores centum annos in re pu¬ 
blica, in civium societate, in familia de¬ 
scribit. Deinde aequa lance pensitat exi¬ 
tus et incommoda hujus rationis seu sys¬ 
tematis oeconomici. Denique quaestio¬ 
nes aggreditur, quae in primis operorios 
maxime spectant, ut, exempli gratia, 
merces aequa, artificum in beneficiis 
participatio, reditus seu proventus socia¬ 
les, salarium familiare, condicio familia¬ 
rum numerosarum, onera socialia, cete- 
roque. 

Nell-Breuning explicatio atque argu¬ 
mentatio in re oeconomica magna auc¬ 
toritate et pondere gaudet, quo lectori¬ 
bus ipsum volumen per se commendetur. 

M. MOLINA, C. M. F. 

Mincione Giuseppino. — Ovidio can¬ 
tore della sua terra e poeta d’amore- 
Edit. Trebi-Pescara, 1961, pag. 51. 

Cimus, scriptor Tosephus Mincione 
litterarum antiquarum studiosus doctus- 
que Ovidii aestimator, hoc quem libenti 
onimo lectoribus praebemus libello, sibi 
proposuit operam consociare ad bismil- 
lessimum Ovidii natalis annum celebran¬ 
dum, illius dicamus illustrissimi poetae 
qui quasi futuras aetates prospiciens de 
se ipse cecinit: 

Me vatem celebrate, viri, mihi dicite 

[laudes, 

cantetur toto nomen in orbe meum. 

Finis vero quem auctor attingere vo¬ 
luit, magnum non fuit componere librum 
quo Ovidius ad astra efferretur, sed 
opellam in lucem edere qua omnes in 
cognitionem Ovidii vitae summatim pro- 

pojifae venirent. (...<*una sintesi rapi¬ 
da e lacile dell’opera dei grande e 
dolce poeta, senza pretese di novitd 
o soverchio spoggio di erudizione, 
ma, appunto per questo, gradevole 
ed efficace per Vuditorio...»). 

En indiculum qui vobis, lectores hu¬ 
manissimi, libri notitiam praebebit. Poe- 
$ia amatoria (pag. 22), Ovidii Roma 
(pag. 28), Ovidius et D’Annunzio 
(pag. 29), Ars amandi (pag. 30), Con¬ 


silia hominibus (pag. 32), Consilia 
feminis (pag. 33), Amoris medica¬ 
menta (pag. 37), Fasti (pag. 42), Exsi¬ 
lium (pg. 45), Ovidius poesim suam 
tutatur (pag. 40), Poetae fama (pag. 
49). 

Praefatio (pag. 7-8) a claro Prof. 
Ferdinando M. Brignoli scripta praemit¬ 
titur. Liber speramus fore ut ab omnibus, 
qui Ovidium admirantur, summa volup¬ 
tate legatur. ]. ARAMENDlA, C. M. F. 


IN MEMORIAM 

Albertus Sleumer, doctor tlle celeberrimus et theologiae et philosophiae, 
Idibus Iuliis (id est die quinto decimo mensis Iulii) annum duodenonagesi- 
mum aetatis suae et sacerdotii suscepti sexagesimum quartum agens meridie, 
dum campana resonat ad salutationem angelicam, pie placideque vita functus 
est. Qui vir doctissimus optime de lingua Latina meritus praeter non paucos 
libros tam theologicos quam narratorios conscriptos anno 1926° Limburgi 
lexicon illud locupletissimum Latino-Germanicum edidit vocabulorum eccle¬ 
siasticorum, cujus operis ingentis his annis in aedibus Benzigerianis Einsid- 
lensibus et Turicensibus Helvetiae nova editio multo auctior paratur. Idem 
anno concilii Vaticani incohandi, quod nunc est, lexicon ecclesiasticum Ger- 
manico-Latinum curavit tertium edendum. Id autem viribus contentis stu¬ 
duit, ut singulas vocalium mensuras etiam vocabulorum recentiorum inves¬ 
tigatas quam diligentissime signaret notaretque, quo soni vocum antiquarum 
vel ad exempla praestantissima ficturum splendidius resonarent. 

Faxit igitur Deus, Dominus universorum, ut, qui nihil antiquius ha¬ 
buit, quam ut verba nuntii divini ad antiquam virtutem euphoniamque re¬ 
vocaret, colloquii consortiique caelestis in perpetuum particeps sit, quae 
beatitudo verbis quidem humanis exprimi non potest, sed Verbo Divino 
salutariter insinuatur. P. Caelestis Eichenseer, OSB. 

N. M angeot, Josephus, puerulus pauper, ir, 
telegramma ad Deum mittit, 169. 

1964. — A . Ltipez, Tres dicuntur latrones, 

282. 

A. Luna , Gallu9 ille •Passionis», 336. 

R. Sarmiento , Mira prodigia, 339. 

Narrationes 

1963. — P. Miguilez, Exempli trahunt, 63. 

S. M. Esono, Quare galli et gallinae dum 
aquam potant sursum spectant, 63. 



VII 


N. Mangeot , Vulpes et feles, 64. 

N. Mangeot, Diogenes, 115; Simulacrum 
apparet, 118. 

G. Ndongo , De lupi et agni amicitia, 119 

J. M., Zeuxis et Parrhasius, 171. 

Alumnus Guineensis, Quis est rex, 225. 

P. Pascual • P. Pirez, Pugna cum leopardo 
commissa, 226. 

]. MarqtUs, Auctores meminerint, 231. 

1964. — R. Sarmiento , Gavia et equus bi¬ 
pes, 283. 

H, Cambra , Duo Arcades Megaram ve 
nlunt, 284. 

N. Mangeot , Suum pro me sanguinem fu. 
dit, 285. 

S. Moro, De psittaco, 285. 

G. GaUdn, De morte Kennedy, 342. 

N . Mangeot , Da mlhl spongiam et cltha* 
ram, 343. 

/. Beltrdn, Veniant mures!, 398. 

M. Fonts t Galli pinguis fabella, 402. 

Imagunculae Historiae Romanae 

1963. — M. Molina, Romanorum ad Fur¬ 
culas Caudinas clades (II), 60. 

Hannibal Romanorum infestissimus hos¬ 
tis, 116. 

/. M. Mir, Saguntum, urbs opulentissima 
ab Hannibale deletur (I), 172; Saguntum... 
(II), 228. 

1964. — /. M. Mir, Saguntum, urbs opu’ 
lentissima ab Hannibale deletur (III), 340. 


M. Molina, Quintus Fabius Maximus 
Cunctator, 440. 

Utilia cogitata 

1963. — /. Marquts, Scitisne quid atomi 
sint?, 57. 

E. Segura, De amicitia, 62 
R . Chamclar , De divina animorum origine 

62. 

N. Mangeot, Litterae tempus diuturnum n 
requirunt, 174. 

1964. Paedagogus , De exercitatione 
corporis, 281; Miscentes utile dulci, 287. 

N . Mangeot , De ratione edendi apud Ro¬ 
manos, 337. 

R. Pereson, De Cicerone et Caesare scrip¬ 
toribus, 397. 


Curiosa - Jocosa « Aenigmata 

59,62,63,64, 114, 115. 118, 119, 120 
174, 175, 176, 226, 227, 230, 231. 232, 284* 
285, 286, 287, 288, 342, 343, 344, 399, 4C0’, 
401,402, 403, 404,419, 420. 


Cantica 

C. Aramendia, 64. 

M. Molina, Aslnula aegre laborat, 120. 

/. Aramendia, En supra montem, 176; Tem 
torla movamusl, 344. 

S. F. Jack, Num quis linguam latfnani 
amat?, 288. 

Incerti auetoris cantilena, 444. 

Errandonea, Ignacio S. J. — La t An¬ 
tigona» de Sdfocles. Una revisibn de 
su estructura dram£tica. Bogot&, 
Instituto Caro y Cuervo 1961, 
pag. 47. 

Sex abhinc annos doctissimus P. Ig¬ 
notius Errandonea librum foras vulgavit 
qui inscribitur «Solocles: Investigatio¬ 
nes sobre la estructura dramdtica de 
las tragedias g la personalidad de 
sus coros» (Madrid, Edit. Escelicer 1958, 
pag. 406). Quo libro praecipuae quaes¬ 
tiones de Sophoclis fabulis colliguntur. 
Ex iis tres hoc fasciculo valde momenti 
inseruntur disputationes: 1.°) Auctor sol¬ 
vere conatur quaestionem de duobus 
itineribus quae Antigona ad fratris ca¬ 
daver facit; quod juxta scriptorum sen¬ 
tentiam fieri ex adjunctis non posse vi¬ 
detur; 2.°) in secunda proponitur expli¬ 
catio verborum illorum quibus princeps 
femina antequam moritur valedicit; 3. a ) 
in tertia quaestione de quarto chori 
«stasimo» disputat auctor. 

Hae tamen tres disputationes hoc 
libello collectae, explanationibus novis¬ 
que documentis nunc collustrantur. Quod 
maxime in primis valet ad interpretan¬ 
dos alios Antigonae locos, ad verba pri¬ 
migenia invenienda et constituenda et 
ad jura ab explanatoribus violata codi¬ 
cibus reddenda. De quibus omnibus 
—qua sua est fabularum graecarum 
cognitione—, via ac ratione procedens, 
peritissime P. Ignatius Errandonea disse¬ 
ri». 

Est ergo quod clarum hunc virum 
laudibus iterum cumulemus. 

J. ARAMENDlA, C M f. 


Giovanni, La Magna - Pierro, Fras- 
ca, Vivida Tellus vol. I. Grammati - 
ca latina. Parte teorica: Morfologia, 
pp. 300; vol. II Elementi di Sintassi 
con esercizi (Per Ia Terza Media), 
pp. 356; Esercizi Latini , Vol. I Per 
la Prima media, pp. 272; Vol. II 
Per la Seconda Media, pp. 338. 
Societ& Editrice Internazionale, 
Torino, 1961. 

Inter tot et tam egregias «metho¬ 
dos», seu rationes quae in Italia semel 
iterumque ad latinam linguam edocen¬ 
dam evulgantur, omni laude censeo 
quam magistri Magna et Frasca lectori¬ 
bus nostris offerendam tradiderunt. 
Quattuor constat voluminibus, quorum 
in priore auctores de morphologia latina 
agunt, doctrinam universam simplici et 
clara ratione proponendo, in iis maxime 
sistendo quae ad verborum praeterita 
et supina efformanda sese referunt (pp. 
195-232). In altero volumine doctrina 
de syntaxi latina gradatim evolvitur cum 
magna exercitiorum copia, quo regulae 
singulae altius in adulescentium animis 
infigantur. Duo sunt praeterea volumina 
ad exercitia primae et secundae scholae 
mediae institutionis, quae a simpliciori¬ 
bus sententiis procedunt paulatim ad 
difficiliores ascendendo. Haec duo vo¬ 
lumina vocabularium continent quo fa¬ 
cilius sententiae ex una lingua in aliam 
vertantur. 

Rerum dispositio et ty t ^ 0 raphicus 
labor omnino laudandus est. 

3. lIMfNEEZ, C. M. F. 



V irgilio tineide, Libro 11, a cura di 
V. Ussani Jr.; Vittorio Bonacci 
Editore, Roma 1951, III-XLVII y 
4-244. 

Auctoribus hujus corporis cui «Coi- 
lezione Classica» est inscriptio, propo¬ 
situm fuit libros classicos emittere quibus 
quaestiones de re critica agitarentur, 
deque arte auctorisque via atque ratio¬ 
ne. Aliis verbis libri sucum magistris et 
alumnis praebere constituerunt. Quare 
parvi fecerunt libros «di facile volya- 
rizzazione » —qui alumnorum pigritiam 
fovere possent—, opera contra evulgare 
decreverunt quae occasio esset alumnis 
«di esercitare il loro inteletto..., di 
vagliare e di discutere le diversi in - 
terpretazioni di un passo..» 

Quem finem cl. vir V. Ussani in hoc 
Aeneidos libro II plane contigit. Agitur 
ergo de opere singulari arte exarato 
optimisque commentariis locupletato et 
illustrato quae ad artem Vergilii praeci¬ 
pue spectant et ab auctore Mantuani 
poetae amicissimo conscripto. 

Nostro judicio, quod sentio quam 
parvi sit ponderis, ea commentaria in 
primis legenti placebunt quibus Sinonis 
proditio, Ilii excidium Priamique nex 
collustratur. 

Praefatio anteit (pag. III-XLVII) quo 
mira rei cognitione, Aeneae imago des¬ 
cribitur. Vergilius, clari viri Ussani opi¬ 
nione, Aeneam qui apud antiquos scrip¬ 
tores proditor ducebatur Trojae, quem¬ 
que Seneca, Tertullianus, Porphyrius, 
Servius innuunt, in Aeneide propugnat 
heroemque tantum facit poeta ut pa¬ 
tientia, justitia, pietate erga deos, pa¬ 
triam et patrem ornatum praebeat. 

Praeterea V. Ussani Aeneida asserit 
verum esse drama quo saepe «cothur¬ 
natus Maro» graecarum fabularum 


scriptores imitatur. Aeneas ipsemet per¬ 
sonam nuntii («affeXoc») gerit, qui Ilii 
casum Didoni reginae vivide commo- 
toque animo narrat. Tandem multa quae 
Homerus modo scribendi suo «Strjvs- 
xscos» cecinit, «breviter» Mantuanus 
scripsit. Quod una est praecipuarum 
Vergilii virtutum. Alia in prooemio a cla¬ 
rissimo Ussani enodantur quae nobis 
maxime probantur. 

Opus ergo hoc quod in suo genere 
perfectum aestimamus, Professoribus et 
alumnis valde commendamus. 

JESUS ARAMENDlA, C. M. F. 

Lucrezio, De Rerum Natura. Scelta e 
commento di Luciano Perelli. S. 
Lattes et C. Editori, Torino, 1962, 
pp. XXVI-262. 

Hoc Lucretii De Rerum Natura 
opere, septies jam edito, praeter prae¬ 
fationem continentur plurima totius poe¬ 
matis selecta loca notulis et imagunculis 
collustrata. 

In praefatione auctor agit de Lucre¬ 
tii vita et moribus, de ejusdem virtutibus 
et doctrina, de Lucretiani operis historia 
et merito, demum de illius vi poetica. 

Ex sex libris De Rerum Natura 
praecipua loca seliguntur. Praemittitur 
argumentum uniuscujusque loci, sequun¬ 
tur versus Ia tini, et ad calcem difficilio¬ 
res versus notulis historicis et philologi- 
cis declarantur et explanantur. 

Imagunculae quibus opus fotum 
adumbratur plures sunt, optimae, selec¬ 
tae e variis museis et apte dispositae ut 
sint operi ornamentum et antiquae artis 
incitamentum. 

Opus denique, iteratis editionibus 
auctum, magni commodi esse potest ut 
pueri, qui classicis scriptoribus et poetis 
vacant, in Lucretium magna utilitate in¬ 
cumbant. j. jimEnez, c m. f. 


Ex officina typographlca F. Camps Calmet — Tarregae (in Hispania) 



